# **PODCAST-SERIE:**

# **DE SYNSFAGLIGE NETVÆRKSDAGE 2023**

## **Podcast 1: Beskæftigelse og O&M**

Dette dokument indeholder en tekstversion af podcasten.

Lydelementer beskrives i en [], fx [Musik].

**Studievært Intro**

[Intromusik, fugle, sammenklip med små teasere fra oplægsholdere]

Hvert år mødes synsprofessionelle fra hele landet til de synsfaglige netværksdage.

Og i år er ca. 100 mennesker samlet. Netværksdagene arrangeres af DTHS og IBOS – i år den 22. og 23. november. Her udveksler de synsprofessionelle viden og erfaringer. Både ved forelæsninger, workshops og netværk.

[Sfx Camilla Bugge fra IBOS byder velkommen til Per Nielsen i baggrunden af speaken. Og giver ordet til

Per Nielsen, leder af Syncentralen i Vordingborg]

Per Nielsen skyder de to netværksdage i gang.

**Per Nielsen**

Tak for det. Og tak for æren, som der ligger i at få lov til at sige velkommen. Jeg hedder Per Nielsen, som sagt, og kommer fra Syncentralen i Vordingborg. Til daglig er jeg også formand for DTHS, som er en netværksparaply for vores område.

Siden 2011 har de her netværksdage været afholdt cirka en gang om året i et samarbejde mellem IBOS og DTHS. Så det er typisk i det her regi, at vi mødes en gang om året, lytter til synsfaglige oplæg, deltager i faglige drøftelser, udveksler meninger, krydser faglige klinger - og sådan er med i det, som vi med en bred betegnelse kalder for netværk. Hen over de to dage, som vi ser frem til her og nu, er der 104 deltagere. For nye deltagere vil jeg nævne, at traditionen tro, så er netværksdagene for alle dem, der arbejder, ofte med sådan en pædagogisk indgangsvinkel til synsområdet, uanset om man kommer fra et regionalt eller et kommunalt center, stor eller lille synsafdeling, om man arbejder med afgrænsede, specialiserede opgaver,

eller om man er ansat som synskonsulent, som dækker næsten alt fra vugge til krukke, som vi nogle gange siger.

Vi faciliterer i DTHS 32 forskellige netværk, som dækker fagligt brede områder og fagligt smalle områder. Her er otte på synsområdet for voksne. De otte netværk på vores område her i dag, det er aldring, IT, belysning, udviklingshæmning, hjerneskade, orientering og mobility, ADL og punkt og grafisk fremstilling. Og der plejer at være plads til cirka seks af temaerne på sådan hvert netværksarrangement, og det er der også blevet i år.

En del af det, som ligger i at være med til at sikre, at der er ensartet god og højt specialiseret faglighed til rådighed, alle steder i landet, det er jo det, at vi kan mødes ved arrangementer som det her. Netværksdage, hvor vi møder kolleger, som vi enten ikke har set før, eller måske kender fra tidligere, hvor vi udfordrer hinanden en lille smule på faglige synspunkter, får øjnene op for, at mål, undervisningsmål, andre mål kan nås af flere veje end dem, vi måske bruger hjemme hos os selv. Ved at høre oplæg fra andre, så undgår vi også at blive selvfedede og tænke, at vi sådan har opfundet den dybe tallerken. Det kan gøres på flere måder. Og frem for alt, når vi er med i faglige netværk, så oplever vi, at det ikke handler om at nå frem til mindste fællesnævner. Det handler om, at vi hjælper hinanden med at alle skal blive klogere og dygtigere end vi er lige nu. Så med disse ord, og tak til IBOS for at arrangere. Velkommen til to med garanti supergode netværksdage. Og husk, når vi tager hjem i morgen, så fortsætter vi med at netværke over mail, telefon og kommunikationsplatforme - og alt andet. Netværket er ikke kun at mødes en gang om året. Selvom det er en meget vigtig del af det. God fornøjelse.

**Studievært**

[Musik, fugle]

I denne podcast er du taget med til netværksdagene. Og her får et lille udpluk fra de to dage, hvor der mange aktuelle emner inden for synsområdet på programmet.

Mit navn er Julie Giese. Velkommen og god fornøjelse.

[Camilla Bugge taler i baggrunden: ”Og nu skal vi til fælles oplæg. Og ordet giver jeg til Thorkild Olesen, formand for Danske Handicaporganisationer. Værsgo, Thorkild]

I den første podcast fra de to dage skal du møde Thorkild Olesen, formand for Danske Handicaporganisationer. Han fortæller om de benspænd, der er, når mennesker med handicap skal i beskæftigelse. Og om hvordan danskerne ser på mennesker med handicap. Danske Handicaporganisationer har nemlig lavet en undersøgelse, der viser, at danskerne har fordomme. Og Thorkild Olesen fremhæver særligt tre tal. Til sidst kigger han i krystalkuglen for at spå om beskæftigelsesmulighederne i fremtiden.

Og du skal også møde Gitte Nielsen, der fortæller om orientering og mobility. Blandt andet forskellige mobilitystokke og spidser.

Men først til Thorkild Olesen, der er dagens første oplæg.

**Thorkild Olesen**

Tak for det. Tusind tak for ordet og muligheden for at komme og sige noget her i dag. For lige at sætte scenen for, hvem jeg er, så hedder jeg Thorkild Olesen. Jeg er 53. Jeg har en fortid i Dansk Blindesamfund, hvor jeg har været landsformand og lavet en masse andre ting. Og jeg har nu fornøjelsen af kun at have ét job ad gangen, nemlig som formand for Danske Handicaporganisationer. Danske Handicaporganisationer er en paraplyorganisation. Vi har lige fået medlem nummer 36, og vi repræsenterer cirka 400.000 mennesker med handicap og pårørende til mennesker med handicap. Så det er den organisation, som jeg er formand for nu, og som jeg taler selvfølgelig mest ud fra. Men jeg kan jo ikke lade være med også at tale ud fra mit synshandicap.

Privat bor jeg normalt i Odense og har to søde børn. De er 17 og 15. Jeg er født med grøn stær. Jeg har været svagsynet det meste af min ungdom. Jeg blev blind fire dage før EM-finalen i 92. Så det var et meget dårligt tidspunkt. Men jeg har så gennemført min folkeskole og min gymnasietid som svagsynet og læst på en videregående uddannelse, mens jeg var blind. Jeg er uddannet historiker.

Så vil jeg bare sige, bare for en god ordens skyld. Nu er I her så mange mennesker. Jeg er ikke et menneske med blindhed. Jeg er blind. Så det der med synsnedsættelse, mennesker med synsnedsættelse og med blindhed, det har jeg svært ved at sætte mig ind i. Altså blindhed, det er noget, som er en helt anden kategori for mig. Jeg er et menneske, og jeg er bare blind. Så den diskussion kan vi godt tage en dag ved lejlighed.

Så vil jeg sige lidt om noget af det, som jeg egentlig er blevet bedt om. Jeg vil tage udgangspunkt i min nuværende position, nemlig at arbejde for alle mennesker med handicap. Men også i forhold til synsområdet. Synsområdet er jo der, hvor jeg har mit liv. Et udgangspunkt, der også er mit udgangspunkt i mit arbejde som formand for Danske Handicaporganisationer. Jeg skal selvfølgelig repræsentere alle handicappede, men derfor har man jo stadigvæk et udgangspunkt og et ideologisk grundsted at stå. Man har en masse mennesker, man kender, og jeg kender jo en hel masse synshandicappede. Så for mig at se, så er mit udgangspunkt selvfølgelig synshandicap. Og jeg vil prøve at sige lidt om de udfordringer - et udfordringsbillede – der er i forhold til det her med beskæftigelse. Noget af det udfordringsbillede, jeg ser med det, både for synshandicappede, men også for mennesker med handicap helt generelt. Og så vil jeg prøve at komme med nogle løsningsforslag.

Sådan som jeg ser det, så vi rundede jo endnu engang 3 millioner beskæftigede mennesker i går, da den seneste beskæftigelsesundersøgelse kom frem. Det er noget, som jeg ved, at embedsmændene inde i Styrelsen for Arbejde og Rekruttering har siddet og kigget meget på.

Det, der er lidt af udfordringen, er jo, at for mennesker med et synshandicap, ja, så er beskæftigelsen jo ikke steget besynderligt meget. For mennesker med handicap helt generelt er der kommet flere mennesker i beskæftigelse, hvis man ser på det inden for de sidste år. Det kommer så efter, at der har været et fald i beskæftigelsen. Så på den måde, så er der selvfølgelig kommet lidt flere mennesker med handicap.

Vi er nu generelt på det her område omkring 61 % beskæftigelse, altså når vi tæller alt med, hvor befolkningen jo er over 80 % i beskæftigelse. Så der er et stort gap i beskæftigelsen for mennesker med handicap, og den er jo endnu større for os, som har et synshandicap. Der er der jo tale om nærmest ikke bare et gap, der er jo tale om et hul i forhold til den beskæftigelse, der er generelt, og den beskæftigelse, som vi oplever.

Og hvorfor er det så sådan med den beskæftigelsessituation? Ja, helt generelt er et af problemerne jo den forskel, der er i noget af det, som vi oplever i jobcentrene, men jo også i rigtig mange andre ting. Jeg vil egentlig starte et sted, hvor nogen af jer også arbejder, nemlig med noget af det, som er det kæmpestore problem, hvis man skal i beskæftigelse. Hvis man skal have en eller anden form for tilknytning til arbejdsmarkedet, så viser alle undersøgelser, at man også har behov for en eller anden form for uddannelse.

Så noget af det her starter helt tilbage med uddannelsessystemet. Det er ikke bare ungdomsuddannelserne, men det er faktisk helt tilbage i grundskolen, at nogle af udfordringerne starter med at få en tilknytning til arbejdsmarkedet. Det er jo også noget af det, som vi oplever på synsområdet.

Vi ser, at der er større og større problemer med at få en uddannelse, og det er et helt generelt billede, som vi har på handicapområdet. Hvorfor er det så, at det er blevet sådan?

Ja, et af problemerne er jo den viden og den faglighed, der skal til for, at mennesker med handicap, og herunder også blinde og svagsynede, kan komme igennem en folkeskoleuddannelse, en grundskoleuddannelse. Det er jo den viden og faglighed, der skal til for, at det kan lade sig gøre, der ikke er der. Den er ikke til stede i skolen helt generelt, og skolelærerne og pædagogerne, som er tilknyttet skolen,

har ikke den nødvendige viden om handicap helt generelt, og om synshandicap specifikt. Det er jo ikke bare en påstand, som jeg står og siger, det er faktisk også noget, som lærerne selv siger, noget pædagogerne selv siger, så det er ikke bare en påstand, jeg slynger ud. Det er garanteret også noget, I oplever, når I arbejder med det, eller får lov til at arbejde med det, for en af udfordringerne er jo også her på det her område, at det er efterspørgselsbaseret. Det vil sige, at hvis man ikke spørger efter den, så får man ikke viden og faglighed på handicapområdet.

En af udfordringerne i den sammenhæng er jo også inklusionsloven, og kommunalreformen, som virkelig ikke har gjort noget godt for ret mange, og det er der vel efterhånden så meget evidens for i form af evalueringer af inklusionsindsatsen osv., som viser. Så det er vel egentlig bare et spørgsmål om at gøre noget ved det. Bare i anførselstegn.

Hvis udgangspunktet og det første problem, som vi har, det er uddannelse, så er det jo et kæmpestort problem, at det ikke kan lade sig gøre at få den viden og faglighed ud i skolen. Man kan sige, når det gælder de større områder inden for handicapområdet, så burde det jo være noget, som man kunne håndtere i hver enkelt kommune og på hver enkelt skole. Der er så mange børn og unge, som har forskellige slags handicap, at det burde sådan set være noget, man kunne håndtere. Men når vi kommer til mere sjældne handicapgrupper som vores, synsområdet, så er der jo behov for, at der er en viden til stede.

Jeg tror ikke, den synskonsulent, jeg havde i sin tid, er til stede her i blandt os, men der havde vi jo en mulighed for en synskonsulentbistand, som egentlig ikke blev spurgt efter, om vi ville have. Den kom ind ad døren. Så der kom først en synskonsulent i 2. klasse, men så kom der da også en. Og faktisk så var det jo en stor hjælp for, at både mine forældre og jeg og skolen fandt ud af, at der var nogle ting, vi kunne gøre for,

at jeg kunne komme til at lære noget mere. Det mangler vi i dag. Den opsamling mangler vi i dag. Og den viden mangler vi at få ud i skolerne. Og det kommer ikke til at ske, så længe det er efterspørgselsbaseret, og så længe man skal betale for, hver eneste gang, der er en eller anden, der skal komme ud. Så det er noget, som er en udfordring, og som vi kommer til at arbejde med i fremtiden.

En af de udfordringer, vi også har, er jo overgangene fra skolen og til ungdomsuddannelserne. Skolen og nu om dagen, så er der jo kommet sådan nogle forskellige udfordringer, nogle forskellige krav til ungdomsuddannelser. Man skal have forskellige karakterer, og nogen snakker endda om at sætte dem op for at komme på en ungdomsuddannelse. Man skal også have nogle bestemte eksaminer fra grundskolen for at komme ind på ungdomsuddannelserne. Når man så er kommet ind på ungdomsuddannelserne, så skal man jo også helst blive der og gennemføre dem, ellers så giver det jo ikke mening. Og der er altså nogle store problemer med hele ungdomsskoleområdet. Dels i overgangen og sikre, at den er god nok, men også i fleksibiliteten på ungdomsuddannelserne.

Vi oplever, at der er meget rigide rammer for at komme igennem en ungdomsuddannelse, medmindre man har nogle ungdomsuddannelser, som faktisk gerne vil prøve på at lave det mere fleksibelt, men hvor man så kommer til selv at betale for det, og så er det jo lidt problematisk.

Vi oplever også, at sådan noget som erhvervsskoleområdet er meget firkantet. Der findes undersøgelser, der viser, at hvis man har et handicap og starter på en erhvervsskole, så er risikoen for at falde fra den erhvervsskole 50 procent, hvis du har et handicap. Og man kan sige, at for nogle af vores unge, som har et synshandicap, så er den måske endda endnu større, fordi fleksibiliteten heller ikke er der.

Noget af det, jeg har arbejdet med, er blandt andet nogle unge med synshandicap, som gerne vil tage en af de her EUX-prøver, hvor det i virkeligheden jo er noget af en omgang at skulle gå igennem, men hvor fleksibiliteten på hovedforløbet eller på grundforløbet osv. ikke er god nok til, at man kan gennemføre det. Så det er en anden udfordring, det er fleksibiliteten i ungdomsuddannelserne. Det at få den rigtige hjælp i ungdomsuddannelserne, som jo også er en udfordring, og som I garanteret også møder derude.

Og så er det hele det uddannelsessystem, der kommer efter grund- og ungdomsuddannelserne. Der er videregående uddannelser, uanset om de er korte, mellemlange eller lange. Der er jo også en masse udfordringer i det. Så alt i alt, bare for at komme hen til at få en chance for at få en teknikken til arbejdsmarkedet, der skal man altså som menneske med handicap og som synshandicappet være mere eller mindre hårdhudet og være klar til at lave hækkeløb med bind for øjnene. Det er en af de udfordringer, vi har.

Når man så kommer til arbejdsmarkedet, så skal man jo så også finde ud af det. Hvordan kommer man ind på arbejdsmarkedet?

Vi kæmper jo utrolig meget med fordomme for mennesker med handicap. At der er et stort problem med befolkningssyn på mennesker med handicap. Helt generelt. Det har vi gjort ved at spørge 4.000 danskere om, hvordan de tror, andre danskere ser på mennesker med handicap. Det er sådan lidt en omvendt måde at gøre det på, kan man sige.

Men hvorfor er det så gjort på den måde? Det er det jo fordi, hvis du spørger et menneske, hvad synes du om mennesker med handicap, så vil de i ren social venlighed sige, at de selvfølgelig skal have de samme muligheder. Alle vil jo sige det, som man forventer, man skal sige. Når man så spørger på den anden måde, hvordan tror du, at andre danskere ser på mennesker med handicap, så er idéen i den statistiske metode, der er brugt her, at så svarer man mere ærligt. Fordi så svarer man indirekte på, hvordan man selv ser på det. Og i hvert fald, hvordan man tror, andre ser på det.

**Studievært**

[Musik, fugle]

Hvilke fordomme er der tale om? Det har Danske handicap organisationer og Det Centrale Handicapråd netop lavet en befolkningsundersøgelse om. Her søger de svar på, hvordan den danske befolkning ser på mennesker med handicap.

**Thorkild Olesen**

Og en af de ting, som man kan se der, det er jo, at der er i hvert fald større arbejde med at få befolkningen til at se på mennesker med handicap, som andre gør. Tre af de tal, som jeg synes er ret kreperlige, det er bl.a. at 7 ud af 10 ikke ved, hvordan man skal omgås med mennesker med handicap. Der er en tredjedel, som siger, at andre mennesker ser ned på mennesker med handicap. Og 40% siger, at andre danskere ignorerer mennesker med handicap.

Det er bare tre af de tal, der viser, at der er nogle fordomme. Og de fordomme er der jo også, når vi snakker om arbejdsgiver og arbejdstagere.

Når man ser på at ansætte mennesker med handicap, så har Aalborg Universitet her fra ganske nylig lavet sådan et forsøg, hvor de har skrevet rundt med nogle uopfordrede ansøgninger til nogle forskellige virksomheder. I den ene ansøgning, der var det et menneske, som havde nogle rigtig gode kvalifikationer.

Og så skrev de rundt og søgte nogle uopfordrede stillinger. Der var så over 70 % af dem, der svarede på de ansøgninger der, som var positive overfor det. Så prøvede man at sende den samme ansøgning igen.

Så tilføjede man nederst, at vedkommende, der søgte, var kørestolsbrugere. Så var det 22 % som syntes, det var interessant. Så det siger vel lidt om, at der er nogle fordomme i forhold til det. Sammenholdt med, at vi helt generelt har nogle fordomme overfor mennesker med handicap. Og det er ikke bare arbejdsgiverne, der har de problemer. Det er faktisk også arbejdstagerne. For dem, som befolkningsundersøgelsen er jo ikke lavet blandt arbejdsgiverne, men arbejdstagerne, er jo også befolkningen. Så det at arbejde sammen med mennesker med handicap er noget af det, som man ser som en udfordring. Også som arbejdstager.

Det er der også undersøgelser, der viser, at man er bange for, eller nervøs for, at når man får ansat en kollega med et handicap, at det betyder, at man sig selv eller ens kollegaer skal arbejde mere.

Så de fordomme blandt mennesker, blandt arbejdsgiver og arbejdstager er en af de udfordringer, vi har. Og det er en helt generel trend, som ikke kun gælder for blinde.

**Studievært**

[Musik, fugle]

Den første udfordring som Thorkild Olesen fremhæver, er altså fordomme. Han tager fat på endnu en udfordring.

**Thorkild Olesen**

Så er der jo også hele det problem, vi har med jobcentrene. Det er jo noget, som I garanteret oplever til daglig. I oplever, at der er enten ingen eller er meget lidt viden om forskellige handicaps i jobcentrene. Der er de her nøglepersoner, men selv nøglepersonerne kan jo ikke vide alt om alting. Og nøglepersonerne er jo heller ikke altid ansat til kun at være nøglepersoner, men skal måske også passe andre jobs. Og sidder måske også i nogle afdelinger, hvor man ikke så tit kommer i forbindelse med andet end sygedagpengeområdet. Det kan være alle mulige andre steder, de sidder, end der, hvor man måske normalt ville møde mennesker med handicap mere generelt.

Så udfordringen her er jo, at viden og dermed også indsatsen en gang imellem mangler i forhold til, hvordan de kommunale sagsbehandlere skal arbejde med det. Hvordan jobcentrene skal arbejde med handicap.

Og der kan man sige, der gælder jo lidt det samme her, som der gælder for skoleområdet. At de større handicapområder burde man jo have en viden om i kommunerne. Og de mindre eller meget sjældne burde der jo være nogle, de kunne tage fat i. En ven, de kunne ringe til og få noget hjælp. Og nogle gange gør de det jo. De ringer jo til jer. Og nogle gange gør de det ikke. Og så står man med håret i postkassen. Så det med jobcentersystemet og den måde, som det arbejder på, er jo et kæmpestort problem.

**Studievært**

[Musik, fugle]

Der er også en tredje udfordring. Thorkild Olesen fortæller.

**Thorkild Olesen**

Så er der jo også nogle af de ting, som man kan gøre for at få et job. For at mennesker med handicap faktisk kan få en plads på arbejdsmarkedet. Der er jo en lov om kompensation til handicappet i erhverv. Som er faktisk en meget fornuftig lov.

Det er jo en af de få love, der ikke bliver ændret hele tiden. Nu har de godt nok sagt, at de vil lave en gennemskrivning af den. Men det er cirka fem år siden, de sagde det. Så det er heller ikke noget, der sker så hurtigt, når de skal i gang med sådan noget. Men den lov har gældt siden 1991 eller 92.

Det er lidt en ukendt lov for arbejdsgiver og for arbejdstager. Undersøgelser viser, at den viden, der er om de muligheder, der er i kompensationsloven, er nærmest fraværende hos arbejdsgiverne og arbejdstagerne. Det betyder jo, at når man så også får en ansøgning fra en synshandicappet eller andre af mine medlemmer, så vil man jo som udgangspunkt se problemerne. Hvordan får vi fx lavet virksomhedens IT-systemer tilgængelige?

Eller i det eksempel fra Aalborg Universitet, så handler det jo om, skal vi så til at bygge hele lortet om? Eller hvad skal vi egentlig? Og hvad koster det så for os? Så hele den lovgivning, der findes der, er jo problematisk.

Noget af det, der burde kunne hjælpe os, er jo isbryderordningen. Isbryderordningen er også en meget glemt ordning. Der er jo under 100, der bruger den hvert år. Under 100. Og når man tænker på, hvor mange mennesker med handicap, der trods alt får en uddannelse i løbet af et år, så er det jo en kreperlig tilstand. Isbryderordningen burde jo give en mulighed for, at mennesker med handicap kunne få en smagsprøve i forhold til arbejdsmarkedet. Og på den måde prøve at få en tilknytning. Få et ben indenfor. Det er jo egentlig det, der var meningen med den. Men hvis ikke den bliver brugt, ja, så er det jo svært at få det der ben indenfor, eller hjul indenfor, eller hvordan man nu ser på det.

**Studievært**

[Musik, fugle]

Thorkild Olesen kommer også omkring en fjerde udfordring: Revalidering.

**Thorkild Olesen**

Så er der hele den del, som jeg for eksempel er uddannet efter, revalideringsbestemmelserne. Jeg nåede at blive færdig, inden der kom SU. Så jeg har jo taget mine uddannelser i revalideringssystemet. Det har givet nogle andre udfordringer, skal jeg hilse at sige.

Men revalideringsbestemmelserne er jo også sådan noget, der nærmest er ved at uddø. Det burde også være en mulighed for os, som har et handicap, at bruge revalideringsbestemmelserne til at komme ind på arbejdsmarkedet. Og det burde være en mulighed også at kunne få brugt det til efteruddannelse eller gøre noget andet, som kan opkvalificere en til at få en bedre tilknytning til arbejdsmarkedet. Men der er jo stort set kun en håndfuld kommuner i Danmark, som regelmæssigt bruger revalideringsbestemmelserne. Det er typisk over for mennesker, som får en arbejdsskade.

Så revalideringsbestemmelserne er også en løsning, som man burde kunne bruge noget mere i forhold til at få mennesker med handicap i arbejde.

**Studievært**

[Musik, fugle]

Der er også en femte udfordring, som Thorkild Olesen mener, er en af de største problemer.

**Thorkild Olesen**

Det var jo mange problemer, hva'? Det er nærmest ikke andet end problemer. En af de store problemer er i virkeligheden også, at vi ikke bliver set på som mennesker med handicap som noget, der kan investeres i.

Det gælder både i forhold til uddannelse. Det gælder også i forhold til arbejdsmarkedet. Noget af det, jeg oplever i den debat, der foregår, og som jeg prøver på at deltage i, det er jo, at når man snakker om mennesker med handicap, eller det, man kalder det specialiserede socialområde, det er nemlig sådan en fin term for ikke at snakke om mennesker, så snakker vi om det specialiserede socialområde. Det er jo ikke mennesker. Det er jo bare et område. Derfor kan finansministeren bare sige, jamen det er det specialiserede socialområdes skyld, at servicerammen i kommunerne er presset. Nej, gud fanden er det ikke. Det er ikke vores skyld, det specialiserede socialområde skyld, at servicerammen er presset. Det er da politikernes skyld. Det er jo dem, der bestemmer, hvor mange penge, der skal bruges. I sidste ende er det jo deres skyld.

Men det bliver sådan sagt, at det er det specialiserede socialområde skyld. Og her ser man så ikke mennesket bag det. Det specialiserede socialområde er jo en forfærdelig term. Både for de mennesker det omfatter, men også fordi det er så uklart, hvad det egentlig dækker over. Hvis det for eksempel er, at det specialiserede socialområde dækker både over kvindekrisecenter, mandekrisecenter, stofmisbrugsbehandling, børn, der bliver tvangsfjernet og mennesker med handicap af forskellig slags. Det er det specialiserede socialområde, bare dele af det specialiserede socialområde. Så hele det her syn på mennesker med handicap som en udgift. Som noget, der bare er dyrt, er jo noget af det, der også gør, at det er svært at få jobcentrene - de kommunale politikere og jobcentrene – andre, til at se på os som en ressource. Se på os som en mulighed for en investering.

Og hvis det her syn på mennesker med handicap bliver det, der ligesom gælder, så kan jeg godt forstå, at det er svært at få en fod ind på arbejdsmarkedet. Så kan jeg godt forstå, at kommunale politikere i højere og højere grad ser på det specialiserede socialområde som skylden til, at det normale område bliver presset. Og det er ikke nogen særlig gode retninger at gå i.

Den befolkningsundersøgelse, vi har lavet, viser så heldigvis, at lige nu er der ikke nogen ko på isen. 82 procent af dem, der svarer i den undersøgelse, siger, at de mener, at danskerne mener, at alle skal have lige mulighed for uddannelse og beskæftigelse. Så, så længe vi er på 82 procent, så er jeg sådan set rimelig sikker på, at vi nok skal have mulighed for at sige noget. Men når det bliver italesat fra politikere og fra andre meningsdannere på den måde, at vi er en udgift, så er vi under pres, fordi så er det en holdning, der kan blive udsat for en anden sandhed.

**Studievært**

[Musik, fugle]

Thorkild Olesen giver sit bud på, hvad vi skal gøre ved udfordringerne. Han siger, at løsningerne kan være lige så mange, som der er udfordringer.

**Thorkild Olesen**

En af løsningerne er - ifølge det, som vi ser på det, og som jeg også tror rigtig mange af jer ser på det - det er, at vi får mere viden og faglighed ind i visitationen, i sagsbehandlingen. Vi har behov for at få viden og faglighed ind på alle niveauer.

Det betyder, at vi har behov for en specialeplanlægning, som vi har talt om fra handicaporganisationernes side. Og den specialeplanlægning skal sikre, at der er nogen, der ved noget om de forskellige handicaps,

men også ved noget om de forskellige kombinationer af handicaps. Det lyder svært, og det lyder dyrt, men det er det sådan set ikke. Det her handler om at få lavet et system, hvor man har nogle steder, som man er enige om, der ved noget. Få defineret nogle vidensmiljøer.

Så skal vi sætte til andre former for viden i inden for synsområdet, så skal vi være enige om, at der er nogen, der har ansvaret for, for at have den viden, for at have ansvaret for at have den viden. Så er vi også nødt til at være enige om, at så er der en grundfinansiering. Der er nogen, som skal betale for, at den viden er der hele tiden. Det er jo ikke sådan, som man siger, at ingenting kommer jo af ingenting, som der står i Bibelen. Og sådan er det jo også med viden. Det kommer jo ikke af, at ingen ved noget. Så man er nødt til at have et vidensmiljø, som også har en finansiering, en grundfinansiering, der gør, at det findes.

Og så er man nødt til også at have nogle mennesker. Fordi man får jo ikke viden af at sidde og kigge i en bog. Jo, det gør man nogle gange. Men i jeres arbejde får man jo virkelig mest viden af at have mennesker, som har en udfordring. Hvis ikke I har de mennesker, hvis ikke I oplever nogen, der skal læse punkt, hvis ikke I oplever nogen, der har brug for IT-hjælpemidler, hvis ikke I oplever nogen, der har brug for en faglig støtte i en skole, eller i beskæftigelsessystemet, eller i socialområdet, jamen så får I jo ikke nogen viden. Så får I jo ikke nogen erfaring med, hvad det er, der er problemet.

Så hvis vi skal opbygge vidensmiljøer, så skal vi jo også have nogle mennesker igennem. Det betyder måske, at vi er nødt til at blive enige om, at for de rigtig små grupper, der er det måske to steder i Danmark, som skal vide noget om nogle forskellige ting. Det kan ikke være, at det kun er et sted, når det gælder de døvblinde.

Der er simpelthen bare behov for, at vi er enige om, at der er nogle steder, der ved det her, og der er nogle steder, hvor menneskene så kommer igennem. Vi har sådan prøvet på, når vi har solgt den idé, så har vi prøvet på at vise hen til et sundhedsområde. Der har man nogle specialeplanlægninger. Og det er jo ikke fordi, man kan sammenligne sundhedsområdet og undervisning, beskæftigelse eller socialområdet en til en.

Men det er sådan set mere princippet om øvelse, der gør mester, som man bruger i sundhedsområdet til at lave en specialeplanlægning. Og der er det jo sådan, at alle sygehus, de skal jo kunne reparere et brækket ben. Til gengæld er det ikke dem allesammen, der skal reparere et hjerte. Og det er der jo en god grund til. Nogle får ikke så mange hjerteanfald ind, og så kan det jo være svært at opbygge den nødvendige viden om, hvordan man reparerer et hjerte.

Med tiden kan det selvfølgelig godt være, at nogle specialer går ned i systemet, fordi man faktisk får nogle metoder og nogle ting, der gør, at det godt kan lade sig gøre at brede det ud. Men udgangspunktet er, at der, hvor der er få, der skal man have nogle få steder til at lave opgaven. Det er lidt det samme, vi tænker i vores forslag. Ikke, at man skal nødvendigvis et sted hen. Det kan også være, at det sted skal ud til en. Det kan også være, at man kan lave det virtuelt. Men der skal være nogen, som ved noget om de forskellige elementer. Så den faglighed og den viden, som kan opbygges på den måde, er jo enormt vigtig. Så er der også nogen, der skal efterspørge den. Fordi hvis ikke man efterspørger viden, så får man jo ikke heller brugt den gode viden, som man samler op.

I dag er udfordringen jo, at vi lever med en efterspørgselsbaseret vidensstruktur. Det betyder, at hvis man efterspørger viden, så er der muligvis viden. Men man skal efterspørge det. Vi mener, at noget af det, vi er nødt til at arbejde med, det er, at kommunerne, hvis det er dem, der skal have ansvaret, myndighedsansvaret, og det skal de jo stadigvæk for folkeskolen for så vidt, jamen, så skal de i virkeligheden ikke have alt for store valgmuligheder. Man skal lave nogle faglige kvalitetsstandarder, som siger noget om, hvad det er, der skal gennemføres, hvad det er, man gør i nogle forskellige situationer. Og dem skal man følge. Det er vores ultimative ønske. Så ved vi godt, at det måske ikke er realistisk, når man kommer ud og snakker med kommunerne.

Men så er det i hvert fald som minimum vores opfattelse, at man skal have et følge- eller forklareprincip. Det vil sige, hvis der er nogen, der er kommet med et godt råd, en ekspertviden, en faglighed, og har givet en viden til en visitation, hvis så kommunen vælger at lade være med at følge den viden, den faglighed, så skal de forklare hvorfor. Og så skal man jo på den måde virkelig lægge sig i selen for at undgå at følge den rigtige viden. Så det er vores hjørnesten i at få ændringen ændret på det her, fordi det er vores udgangspunkt,

at man skal have den rigtige hjælp første gang. Der er alt for meget arbejde med at anke og sagsbehandle på anker. I stedet for så skulle vi tage og bruge tiden på at få de rigtige afgørelser første gang.

**Studievært**

[Musik, fugle]

Der skal også ses på lovgivningen som en del af løsningen.

**Thorkild Olesen**

Der er jo også nogle ønsker i det udvalg om nogle ændringer af lovgivningen, sådan så det er økonomien i endnu højere grad, der skal spille en rolle. Vores tilgang til det er, at det der måske i virkeligheden er behov for, det er, at man afbureaukratiserer nogle af de ting, der foregår. Noget af det, der kan være udfordringen, er jo, at kommunerne bruger enormt meget tid på at revurdere og sagsbehandle på åbenlyse ting,

hvor der ikke er behov for ekstra sagsbehandling. Så hvis man nu satte sig ned og kiggede på det, og sådan, at man i virkeligheden brugte tiden på det, der var nødvendigt, og ikke på at forfølge folk med de problemer, som de har haft afgjort engang.

Så er der jo i forhold til noget af det, som når vi taler om inklusionsdagsordenen, og når vi snakker om noget af det, der handler om beskæftigelsesområdet og uddannelsesområdet i det hele taget, så er der behov for mere fleksibilitet. Noget af det, som vi har talt for, og som jeg tror også vil komme, det er, at der skal være mere fleksibilitet i erhvervsuddannelserne og i ungdomsuddannelserne helt generelt, også i de gymnasiale uddannelser. Mathias Tesfaye går jo meget ind for erhvervsuddannelser. Han er jo selv murer af uddannelse, og han synes, det er fedt med erhvervsuddannelser. Men hvis det skal kunne lade sig gøre for vores grupper, så er man nødt til at lave mere fleksibilitet i dem, og det lyder det til, at man også gerne vil. Så skal man bare have arbejdsmarkedets parter med til det, for det er jo dem, der i virkeligheden sidder og styrer de forskellige, der er omkring 200 bekendtgørelser på det her område. Så de skal også vel være med til det,

og arbejdsgiverne især skal jo vel være med til det.

Og så har vi behov for en helhedsorienteret studieplan for videregående uddannelser. Sådan at man kan bruge den tid, man har behov for at bruge på en uddannelse. Man er nødt til at lave en fleksibel gennemgang af de uddannelser.

Og så bliver vi nødt til helt generelt at arbejde med de fordomme, der findes om mennesker med handicap, hvis vi skal ind på arbejdsmarkedet. En af de fordomme, der findes, er, at det er noget af det, vi har diskuteret meget med arbejdsgiverne. En af de fordomme, der findes, er, at det er svært at fyre mennesker med handicap. Det synes jeg jo som udgangspunkt ikke, at det er det, der skal være afgørende for, at man ansætter folk. For i udgangspunktet er det vel egentlig ikke, at man ansætter dem for at fyre dem senere.

Det, som har været udgangspunktet eller problemet, er, at der findes en lov om forbud mod forskelsbehandling på arbejdsmarkedet. Og er der kommet en eller anden opfattelse af, at det er meget, meget svært at afskedige mennesker med handicap. Det er simpelthen ikke rigtigt. Det kan man godt. Man kan ikke gøre det på den rigtige måde.

Nå, men det er i hvert fald en af de ting, nogle af de fordomme, nogle af de opfattelser, vi skal have arbejdet med. Og så skal vi helt generelt have arbejdet med opfattelsen af mennesker med handicap. Og det handler både om os som udgift, men også os som mennesker. Så fra vores side i DH, så kommer vi til her i de kommende år, med udgangspunkt i den her befolkningsundersøgelse, og arbejder meget mere med, hvordan synet på mennesker med handicap er. Det skulle også gerne give en effekt på, hvordan man ser på os på arbejdsmarkedet. Vi ville også gerne have, at det giver en effekt på, hvad man så gør i forhold til os som medmennesker, som medborgere i det her land. Så der er behov for meget mere viden og faglighed.

Der er behov for nogle regelændringer, og der er behov for nogle holdningsændringer. Det er det, som ligesom ligger i pipelinen, for at det her kan lade sig gøre, for at vi kan få forandret den her tilgang til det.

**Studievært**

[Musik, fugle]

Efter denne opsamling på løsninger, så spørger Thorkild Olesen: ‘Kommer det så til at ske?’. Han finder krystalkuglen frem.

**Thorkild Olesen**

Jeg tror, at vi kommer til at opleve, at der kommer en specialeplanlægning, som vil få en betydning for os på synsområdet. Jeg tror, at vi kommer til at opleve, at synsområdet sammen med det øvrige kommunikationshandicapområde, vil være noget af det første, som man kaster sig over, fordi det er sådan et dejligt afgrænset område. Og hvis ikke andet, så ligger det i slipstrømmen på hjerneskadeområdet. Hjerneskadeområdet er noget af det, som er meget oppe, og som politikerne kan forholde sig til. Det er lidt sværere med de blinde og de døve, for dem er der ikke så mange af. Men hjerneskade er noget, som mange oplever på deres egen krop eller i deres familie. Så det er noget af det, som man gerne vil gøre noget ved. Og der har vi fra DH's side lagt os lige bagved det, fordi så kan vi måske få noget igennem.

Kommer der mere specialplanlægning? Ja, det gør der nok. Men det kommer til at tage 10-15 år, inden vi er hele vejen rundt. Så for mange andre områder, der kommer de til at vente.

Vil de det? Nej. Så jeg får et helvedes hyr med at få mine medlemsorganisationer til at vente, til det bliver deres tur. Det bliver ikke nemt, men der kommer en eller anden form for specialeplanlægning. Og den kommer også til at fungere, så det kommer til at fungere bedre. Kommer det til at betyde, at vi får styr på sagsbehandlingen og kommunerne? Det er et større spørgsmål. Kommer kommunerne til at bestemme på hele handicapområdet? Jeg tvivler, men jeg kan godt tage fejl, men jeg tror, de kommer til at miste noget. Kommer vi så til at opleve, at vi får lavet nogle lovændringer? Ja, det gør vi. Men bliver det mindre bureaukratisk? Det er straks et andet spørgsmål. Der er jo en hukommelse. Jeg kan huske tilbage til Poul Schlüter. Nogle af jer kan også huske Poul Schlüter. I begyndelsen af 80'erne sagde han noget

om afbureaukratisering. Jeg ved ikke, om I synes, det lykkes helt godt. Faktisk så har jeg denne oplevelse, at når der er nogle politikere, der siger afbureaukratisering, så betyder det lige direkte modsatte. Så jeg håber, at når vi siger afbureaukratisering og hvis de så gider at lytte til os, så håber jeg, at der bliver færre regler. Ellers så er jeg bange for, at det ikke bliver så godt.

Vil det lykkes os at ændre holdningerne? Ja, det skal I jo være med til. I har jo en faglighed og en viden, der gør, at I ved, at mennesker, der har et synshandikap, er mennesker, ligesom alle andre. Og har nogle potentialer, ligesom alle andre. Så det skal I jo være med til. Men vi skal selvfølgelig også selv, som os, der har et synshandicap, være med til det.

Vil det så lykkes? Ja, selvfølgelig vil det det. Hvis vi ikke tror på det, skal vi ikke være i det her arbejde. Så ja, det vil det.

**Studievært**

[Musik, fugle]

Nu skal vi med på det faglige spor om orientering og mobility. Her får I highlights fra den internationale mobility-konference IMC. Det fortæller Gitte Nielsen, der er synskonsulent i Center for Specialrådgivning Aarhus, og en del af Vidensforaet for orientering og mobility om. Hun har planlagt programmet sammen med Camilla Madsen fra IBOS, som også er en del af vidensforaet.

**Gitte Nielsen**

Velkommen til det her Mobility Spor O&M. Det er jo vidensmiljøet, som det handler om her, som Thorkild han nævnte. Så tænker jeg, at det her, det er jo virkelig et vidensmiljø, hvor vi mødes, og hvor vi har rigtig super god mulighed for at vidensdele, og for at få noget sparring. Det er jo sådan set vidensfora-gruppen, der står for sporet i dag.

IMC, International Mobility Konference, den blev i år afholdt i Polen, i Warszawa. Og vi var egentlig en ret fin gruppe af sted fra Danmark. Inden vi tog af sted, havde vi fået koordineret, så vi boede på samme hotel, og vi havde valgt at bo i god afstand til konferencecenteret. Og det, synes jeg, var rigtig fint, fordi det betød også, at vi fik snakket sammen på kryds og tværs, når vi gik frem og tilbage. Så vi var ude og mødte folk fra verden, men vi fik faktisk også lavet rigtig meget netværksarbejde. Altså i Danmark, kan man sige. Fordi som I kan se,

så kom vi forskellige steder fra. Camilla og Lone sidder jo også med i vidensfora-gruppen. Og så var der nogle fra Refsnæs, og fra Hillerød, og Instrulog.

Det hele, det startede med sådan en slags åbningsceremoni, hvor formanden for det Polske Blindesamfund, holdt en tale. Han snakkede jo om vigtigheden af den hvide stok, og det her med at kunne færdes selvstændigt. Og så fremhævede han tre revolutioner, som han synes, der har været, for blinde og svagsynede. Han nævnte braille, og dengang braille kom og blev opfundet som en rigtig stor ting og en revolution, fordi det gav mulighed for at læse, skrive og lære. Så var computeren det næste, fordi den gav mulighed for, at man kunne begynde at interagere med hele verden. Og så siger han, at lige nu er vi i den tredje revolution, og det handler om kunstig intelligens, som det her er i. Fordi det giver mulighed for fuld selvstændighed. Og det var rigtig fine ord.

Det første, vi har valgt at trække frem, det var sådan et klinisk projekt, som var indendørs. Forsøgspersonerne stod foran et område, hvor der var delt op i to forskellige slags underlag, og så prøvede man af med stokke, stokkespidser og stokkestørrelser, hvor hurtigt og hvor langsomt lavede man sit pendulsvin. Hvad håndtag var der på stokken. Og igennem det her forsøg, så fandt man ud af, at en fast spids, den er lidt bedre til at formidle underlaget end en rullespids er. En lille spids er bedre end en stor spids. Langsommere svinghastighed er bedre end hurtig. Og vi er altså stadig på, at det handler om at få

at vide, hvad det er for noget information, man får om, hvad er det for et underlag, jeg er på. Og at selve håndtagstypen, det havde faktisk ikke den store betydning, hvad det var lavet af. Og der blev selvfølgelig stillet spørgsmålstegn til det her med, jamen det her er et klinisk forsøg, hvad nu så, når vi kommer ud? Og det var de helt med på, at så kan verden se anderledes ud. Så vil rigtig mange måske med det samme tænke hellere en rullespids end en fast spids, for så hænger jeg ikke så meget fast. Men det var bare for ligesom at sige, at vi får fokus på i vores faglighed, hvor tit afprøver du faktisk andre spidser, end lige den originale, som sidder på stokken, eller den der tilfældigvis sad på udlånsstokken, som borgeren er startet med. Hvor ofte prøver du en ny stokketype af med borgere, som har været fast stokkebrugere igennem mange år? Og er der måske nogle borgere, som ansøger om og måske også får bevilget flere typer af stokke, alt efter hvad det er, de skal bruge stokken til?

**Studievært**

[Musik, fugle]

De spørgsmål taler fagpersonerne om i grupper for at dele erfaringer. Herefter vender de tilbage til oplægget.

**Gitte Nielsen**

Så går vi stille og roligt lidt videre. Vi skal snakke lidt mere om det her med stokketyper. Der var et oplæg om bubblecane, bliver den kaldt den her. Og de snakkede også om, at børnene havde gået med en hulahopring, og der var ligesom nogle ting med den hulahopring, som de ikke syntes var velfungerende. Så de har udviklet den her bubblecane, som jo kan tilpasses til barnets størrelse.

**Studievært**

[Musik, fugle]

Hvordan ser sådan en mobilitystok ud? Du skal netop forestille dig en form for hulahopring. Men i stedet for en helt rund cirkel, så har den, hvad der minder om en pæreform - med den bredeste del nederst. Og stokken har de samme farver som den velkendte hvide stok.

**Gitte Nielsen**

Og man kan bruge den med en eller to hænder. Barnet kan gå med den foran sig, og ligesom på den måde være, altså, den er dækker jo bredere, så er man mere sikker dækket af. Den kan også støtte balancen, hvis barnet har en lille smule med balancen, fordi den jo har et bredere punkt. Og det de oplevede, det er jo, at den giver børnene sikkerhed, og at de selvstændigt kan begynde at færdes, så den her nysgerrighed, som børn har, den kan de udnytte, fordi de kan begynde at bevæge sig rundt noget mere på egen hånd. Så det motiverer dem også til senere at begynde at bruge stokken, i stedet for ligesom at skubbe det fra sig og ikke ville det, så man altså oplever det her med, hvad er det faktisk, jeg kan, når jeg begynder at færdes på egen hånd. Så går de fra bubblecane og så over til - altså, den er stadigvæk faktisk bred nede, og så med et håndtag oppe, så man begynder at få grebet, og det med at have stokken i hånden, at det er den fornemmelse, man får, inden man så skifter over til den almindelige stok.

Så blev vi præsenteret for en anden type stok dernede. Det er en ny letvægtsstok, som kommer fra Tyskland, og det er en industriel designer, der har designet den. Den er ikke designet til at være et hjælpemiddel. Den er designet til at være et sportsredskab. Og som I kan se, så har den lidt et andet håndtag. Det buer lidt den vej, men det har også sådan lidt en vinkel, så når man har den i hånden, og den vejer næsten ingenting, så man får heller ikke sådan helt på samme måde et fast greb med den, den ligger mere løst i hånden.

**Studievært**

[Musik, fugle]

Den tyske letvægtsstok, IO White Cane, er hvid med et sort let bøjet håndtag og en gul refleks - i stedet for en rød refleks, som vi kender fra den almindelige hvide stok. Den fås både til højre- og venstrehåndede.

Da stokken er meget let, så giver den nemt efter, hvis den støder ind i noget og knækker derfor heller ikke særlig let.

**Gitte Nielsen**

Så er der noget smart ved spidserne, at dem skifter man bare ved at trække af, og så har den sådan en lille en på, som man kan stikke ned igen her, og spidserne får så med forskellige lyd. Mol og dur kalder de dem. Man kan se forskel på dem ved, at der ligesom er noget farvet inde i den ene eller den anden, men altså det det ligesom handler om er, vil jeg have en stokkespids, der giver meget lyd eller vil jeg have en

stokkespids, der ikke giver ret meget lyd. Det handler selvfølgelig om, hvad har man selv brug for, hvis man bruger lyden til meget, og det kan også handle om for nogen, hvor synlig vil jeg gerne være, når jeg kommer gående med min stok.

**Studievært**

[Musik, fugle]

Helt præcist så tales der om lyden, der afgives, når spidserne kører over et underlag.

**Gitte Nielsen**

Den kan klappe sammen, men den er kun i tre dele, så den er lidt længere end en almindelig stok. Det de ligesom siger dernede fra Tyskland, det er at, men det er slet ikke meningen, at man egentlig klapper den så meget sammen. De har lavet eller er i hvert fald i gang med at lave sådan en lille ting, man kan sætte rundt om stokken, så man nærmest bare har den hængende på sin lillefinger, hvis man skal bruge begge hænder til noget. Så det er ikke den her tanke om at klappe stokken sammen og putte i lommen. Så det er lidt en anden måde at tænke om en stok på.

De siger også, fordi det er en helt anderledes måde at gå med den her stok på, at det er altså ikke noget, man lige prøver den stok af i et kvarter, og så ved man, om man har lyst til den stok, eller ej, man skal faktisk have lov til at have stokken i en uge eller 14 dage, og få den virkelig prøvet af, inden man beslutter sig for, om det kunne være noget for en at skifte.

**Studievært**

[Musik, fugle]

På nuværende tidspunkt kan mobilitystokken kun købes i Tyskland, men det forventes, den snart kommer hos danske forhandlere.

**Gitte Nielsen**

Jeg har mailet til Synsnerven i går, og har fået svar tilbage fra dem, at de har aftalt et møde med dem fra Tyskland. Lige præcis hvornår det bliver, det vidste han ikke endnu, men de virker interesseret i at komme til at forhandle stokken. Fordi det bliver jo vores næste problem, når vi bevilger noget. Hvis ikke vi kan bestille det her i Danmark, så bliver det lidt svært.

**Studievært**

[Musik, fugle]

Gitte Nielsen har også taget nogle redskaber med, som hun deler.

**Gitte Nielsen**

Der var et oplæg, som handlede om det her med, at aktiviteter foregår på forskellige niveauer. Der er et strategisk niveau, som man kunne kalde velforberedt. Det handler om de ting, som man gør, inden man tager afsted. Alle de ting, man kan have styr på, inden man tager afsted på egen hånd. Det kunne jo for eksempel have fået sin mobilityundervisning. Det kunne være at have tjekket, at bussen kører. Det kunne være at have bestilt taxaen, der skal holde et eller andet sted, eller hvad det nu er. Alt, hvad man kan forestille sig. Det er noget, man kan gøre allerede inden man tager afsted.

Så er der et mere taktisk niveau. Så kommer vi ned sådan på sekunder, kan man sige, at det her foregår på. Det handler om at være smart på farten. Det handler om, at man jo kender sin rute, kan man sige. At man tilpasser sin hastighed. At man har fået kasket eller solbriller på, hvis det er noget, man har glæde af, eller man tager det af, hvis pludselig er vejrskifte, og man ikke har brug for det, og sådan på den måde.

Så er der de hurtige beslutninger, som er sådan et operationelt niveau, som foregår på millisekunder. Det foregår også ofte ubevidst. Det handler om, at man ligesom reagerer på det, man mærker. At man stopper op, når stokkespidsen falder ud over kandestelen. At man stopper op, hvis man hører et eller andet. Det kunne jo være en ambulance eller et eller andet, eller hvis man støder på noget, hvor man tænker, ’Jeg plejer ikke at være her på det her tidspunkt’.

Så i forhold til det velforberedte niveau: Hvordan sikrer du, at borgere har gjort sig tanker og forberedelser på det her niveau? Og hvis du nu kommer ud til en borger, hvor I har aftalt, at borgeren skulle have gjort et eller andet inden, og borgeren ikke har gjort det, hvad gør du så?

Smart på farten: Hvordan agerer du i løbet af undervisningen, og hvordan italesætter du over for borgeren? Altså er du en, der hele tiden siger, der kommer en bil midt på fortovet, lige om lidt, pas på, der kommer en vandpyt, eller altså hvad det nu kan være. Jeg tænker, vi underviser meget forskelligt, og hvordan italesætter vi det over for borgerne?

Og så det her med de hurtige beslutninger: Det handler jo også om, hvordan agerer vi, når vi er ude at undervise, og hvordan er det, vi italesætter det, vi ser ske over for borgeren? Hvor langt lader vi borgere gå,

hvor vi tænker, hvorfor har du ikke stoppet op? Du er jo gået alt for langt. Og jeg troede, du havde mærket det, eller det så ud, som om du havde mærket det, og alligevel så går du videre. Hvad det nu kan være.

Stik lige hovederne sammen igen, bare lige et par minutter.

**Studievært**

[Musik, fugle]

Fagpersonerne får igen mulighed for at tale sammen om de spørgsmål, som Gitte Nielsen stiller. Herefter deler hun endnu et redskab, som tager udgangspunkt i et skema, som hun gennemgår.

**Gitte Nielsen**

Et andet redskab, som er mere til svagsynsmobility, handler om, hvordan man sammen med borgere kan kigge på nogle enkelte aktiviteter. Og at man faktisk, altså jeg kunne aldrig finde på, ved jeg med mig selv at lave sådan et skema, at udfylde, men jeg synes alligevel, det har hjulpet mig til at have det i hovedet. Det her med at få spurgt ind til borgere, også for at hjælpe dem med, hvad er det faktisk, de kan se, og hvad er det, de ikke kan se. Hvornår kan de støtte sig til den synsrest, de har. Hvornår er det, man får øje på et skilt? Kan man overhovedet se skiltet ja eller nej, og fra hvilken distance? Hvad er det, der gør, at man får øje på skiltet? Er det fordi, at det har en særlig blå farve, en særlig rød farve, eller hvad er det mere, der er karakteristisk? Hvad er det, man kan? Og så også kommentarerne til, det kan for eksempel være noget med vejret - altså hvad er det, der spiller ind for,

at man kan det?

Så det handler rigtig meget, synes jeg, det her om, at vi kan hjælpe borgere med at blive bevidste om deres ressourcer, men måske også bevidste om, at prøve at lade være med at bruge det der syn, for du kan faktisk ikke bruge det alligevel nogle gange. Altså, hvornår er det, at man kan stole på det syn, man har? Hvornår er det, man ikke kan? Og hvis vi ligesom gør det på den her måde, og har sådan lidt en tilgang til det på den måde, så bliver det måske nemmere at få borgeren til at få noget selvindsigt i, ’Nå, det er måske egentlig dumt, at jeg går og prøver på at koncentrere mig om at få øje på noget, som vi faktisk kan konstatere, at det lykkes ikke for mig at få øje på det’. Så den her måde med at få italesat tingene på en god måde.

Så skal det handle om o’et O&M. Mental mapping. Det tænker jeg sådan fra min egen praksis. Jamen, jeg plejer tit at tænke, jamen, er de gode til mental mapping, eller er de ikke gode til mental mapping? Men hvad så derfra?

**Studievært**

[Musik, fugle]

Nu viser Gitte Nielsen tegninger af tre typer personer, der skal illustrere, hvordan de orienterer sig.

Tegningerne viser personer med mobilitystokke. Over dem er der tankebobler, hvor der er tegninger i, som viser, hvordan de tænker deres ruter. Gitte Nielsen gennemgår de tre typer.

**Gitte Nielsen**

Den første person i det røde tøj der, er sådan en persontype, som kan have rigtig stort overblik over et ret stort område, og som måske godt ved, når jeg står her, så ligger stationen i den retning. Så hvad vej kan jeg så bevæge mig for at komme frem til stationen? Og bevæge sig måske på den måde lidt mere frit.

Personen i midten der, er sådan mere en rutetype, og har lært en rute fra A til B, og den kan man så også ned i den allermindste detalje. Men hvis man så gerne vil, det kan også ske, at man kan en rute fra A til C,

hvis man så endda gerne vil fra B til C, hvad gør man så? Skal man så omkring A, for at få det til at lykkes?

Og den sidste person i det gule tøj, har sit hjælpemiddel, måske typisk sin mobiltelefon med, og har alt sin lid lagt til mobiltelefonen, og det kort der, og koncentrerer sig måske ikke så meget om så mange andre ting, andet end at følge kortet på mobiltelefonen. Og det er selvfølgelig sjældent at borgere ligger helt adskilt, bare i en kategori. Men I kan måske alligevel godt komme i tanke om nogle borgere, som sådan er mere i den ene kategori, end i den anden.

**Studievært**

[Musik, fugle]

Nu viser Gitte Nielsen et kort over Køge.

**Gitte Nielsen**

Så er der også noget i forhold til det her med nogle naturlige grænser. Jeg kender ikke en masse til Køge, så da jeg zoomede ind på Køge, så kunne jeg i hvert fald se, at der er noget, der hed Køgebugt. Så der er altså noget vand her. Så hvis man nu er godt kendt i Køge, så kan man måske tænke: Jamen har jeg bugten på min højre, eller på min venstre side? Hvad retning er det, jeg bevæger mig i? Bevæger jeg mig mod vandet, eller væk fra vandet?

I Aarhus, hvor jeg jo underviser en del, der har vi også vandet. Men så har vi det her med Ring 1 og Ring 2,

som løber sådan udenom Aarhus, på en eller anden måde, eller igennem. Og så er der indfaldsveje. Så den her forståelse af, hvordan er det, at byen er opbygget, så borgeren måske kan vide, at nu er jeg imellem Ring 1 og Ring 2, eller jeg er imellem den store vej, eller den anden store vej. At der ligesom er nogle ting. Det kan også være jernbanesporet. Det kan jo være, at der er en å et sted. Det er ligesom det her med, det kan være med til at hjælpe og få nogle naturlige grænser på, som ikke sådan lige flytter sig. Udover bare lige den nærmeste vej, men sådan lidt mere op i et større perspektiv.

Så man kunne også tænke over her. Hvordan snakker du med borgeren omkring mental mapping? Spørg ind til, hvordan det er, at de får lavet de der kort i hovedet. Og hvordan kan vi hjælpe dem videre.

Jeg har haft en, 50-årige kvinde i et mobilityforløb. Hun har akut mistet synet på begge øjne, på grund af nethindeløsninger. Og hun har, inden hun mistede synet, været rigtig god til at finde rundt. Og hun bor i en lille landsby, og hun har et super billede af, hvordan er det, den her landsby ser ud, og hvad var det for en rute, hun gerne ville lære at gå. Det kunne hun sagtens sidde hjemme og forklare mig. Hun fungerer supergodt på det strategiske plan, og også på det taktiske plan. Hun er velforberedt, og hun er faktisk også smart ude på farten. Og hun er supergod til at problemløse. Men det har taget rigtig mange gentagelses, undervisnings- gange på den rute der,

hvor jeg til sidst begyndte at tænke, hvad er det lige? Og hver gang, så skete der noget nyt mærkeligt, som jeg ikke lige havde tænkt. Altså jeg tænkte, det troede jeg, at hun havde styr på. Og det har faktisk vist sig efterhånden, at hun har simpelthen haft rigtig svært ved at komme ned i detaljerne. Hun har haft svært ved at blive det der med at kunne en rute fra A til B, og alle de små detaljer, der faktisk er brug for, når man pludselig ikke har sit syn til at færdes med. Så det har vi faktisk snakket en del om. Det her med, at hun egentlig har været god til at have et kort i hovedet, men hun har haft brug for noget mere. Så har hun heller ikke været supergod til det der med at freeze, når der sker noget. Hun tænker, hvad er det lige det her, det betyder? Altså hun er den der type, I kender dem, ikke også? Stepper lidt rundt, og pludselig, så tror de, at de står med næsen den vej, men de er faktisk kommet til at flytte sig rundt, så man står med retningen den anden vej. Og så er vi tilbage ved det der med de naturlige grænser. Kan der være noget? Hvad kan man lytte efter? Hvad kan man høre? For ligesom at være sikker på, hvad er det for en retning, jeg har?

Så det er sådan lidt videre på det der med at kunne tage hurtige beslutninger. Der var et sted, hvor de havde blinde og svagsynede børn, som startede med at ride, fra de var to år. Og når de var mellem 13 og 27, så red de selvstændigt rundt i det her område. Børnene færdes også med stok rundt i området. De kendte området

supergodt, og havde et fint indre kort af det. Men når de var på hesteryg, så bevægede de sig hurtigere rundt. Og de så, at de faktisk var rigtig gode til, når de sad på hesteryg at finde vej rundt der. Så de var jo sådan blevet nysgerrige på, jamen hvad er det, det handler om? Hvad opstår der i samarbejdet med hesten, og er det noget helt særligt imellem et barn og en hest? Så de begyndte at bytte rundt på, hvad er det for en hest, du rider på? For ligesom at sige, men det er ikke nødvendigvis det, det handler om. Og hvordan er det overhovedet, de styrer hesten? Hvad er det, de styrer efter? Det de ligesom fandt ud af, det var i hvert fald, at det her med tempoet på hesten, det gør noget for, at børnene, de bliver bedre til at tage hurtige beslutninger. Og hvis man er god til at tage hurtige beslutninger, når man sidder på hesten, så er man også bedre til at tage en hurtig beslutning, når man går med stokken. Jeg tænker det især i min praksis ind til nogle af de blindfødte, som jeg har undervist. Jeg kan i hvert fald komme i tanke om nogle stykker, som har haft rigtig svært faktisk med det her med hesten, at tage beslutninger, og især ret hurtigt, som det kan være nødvendigt, når man går derude. Så det er også bare for at sige, men hvad er det, hvad kan man have af andre aktiviteter, som måske kan hjælpe til, at man bliver god til det her? Det er ikke sikkert, at det er hele tiden at gå med stokken, der gør, at man egentlig kan tilegne sig en evne. Det kunne måske

være ved noget ridning eller ved nogle andre ting, hvis man altså i det der med, at man bevæger sig i hurtigere fart, at så bliver der også brug for, at man kan tage nogle hurtigere beslutninger. Og når først den evne til at tage de hurtige beslutninger ligesom er der lidt, så kommer den også overført i, når man så færdes med stokken

**Studievært**

[Musik, fugle]

Gitte Nielsen har taget andre stokke med end dem, hun netop har fortalt om. For nu skal deltagerne afprøve mobilitystokke - og det kan vi af gode grunde ikke være med til.

Det var alt vi havde til dig i denne podcast fra den første dag til de synsfaglige netværksdage. Lyt med i podcasten fra dag to på de synsfaglige netværksdage, hvor du kan høre om Ai og ChatGPT - og forskning om ældre med synstab.

Tak fordi du lyttede med. Podcasten er produceret af Instituttet for Blinde og Svagsynede.

## **PODCAST 2: AI-teknologi og forskning om ældre med synstab**

**Studievært**

[Musik, fugle]

Så er det blevet anden dag på de synsfaglige netværksdage.

I denne podcast skal I med til et spor om kunstig intelligens og et fælles oplæg om forskning om ældre med synstab. Annesofie Jensen, der er IKT-konsulent på IBOS, byder jer velkommen til sporet med fokus på IT og Ai-teknologi.

Velkommen og god fornøjelse.

**Annesofie Jensen**

Godmorgen, velkommen til. Mit navn er Annesofie Jensen, og jeg er IKT-konsulent på IBOS. Og det er min gode kollega Rasmus Paasch også. Og vi skal være tovholdere på det her forhåbentlig vanvittigt spændende spor, som har fokus på kunstig intelligens. Der er specielt fokus på den her app, som hedder Be My Eyes, som jeg tænker, at de fleste af jer er bekendte med. Og mange af jer er sikkert også bekendte med navnet Hans-Jørgen Wiberg, som jo er ham, som har været den pioner, som har opfundet Be My Eyes, og som har sagt ja til at komme her i dag og fortælle både om Be My Eyes, men selvfølgelig med særligst fokus på den nye funktion, der er kommet i Be My Eyes, som hedder Be My AI, som meget kort fortalt er en mulighed for, at man kan få assistance fra kunstig intelligens i stedet for personlig assistance. Og det vil han jo selvfølgelig fortælle meget mere om.

Men ellers så er tanken, at cirka kl. 10.30, så har vi en 45-minutters workshop, hvor vi får hjælp af vores gode kollegaer fra Odense, Edis, som vil assistere med, at man kan få lov til at afprøve ChatGPT, som jo er den app, der er indbygget i Be My AI også, og kunne afprøve den med skærmlæser på henholdsvis telefon og computer.

**Studievært**

[Musik, fugle]

Nu skal I møde Hans Jørgen Wiberg, som næsten er blind. Han skal fortælle om en ide, han fik tilbage i 2012. En idé, der blev til appen Be My Eyes. På det tidspunkt var han både tilknyttet synscentralen og konsulent i Dansk Blindesamfund. Og han erfarede, der var meget snak om iPhones i blindekredse. Og han tænkte, at det virkelig kunne noget. Man skulle bare tænde den og så var alle programmerne der til, at man kunne bruge telefonen, selvom man var blind. Hans Jørgen Wiberg fortæller, hvordan det inspirerede ham - og hvordan det blev starten på BeMyEyes.

**Hans Jørgen Wiberg**

Tak fordi, at jeg er blevet inviteret. Det er altid en lille smule spændende, når man skal ud at holde foredrag, men jeg blev mødt ude i receptionen af Rasmus, som viste sig at være fra Møn, det er jeg også. Så det er en god start. Og så kom Steven, som jeg kender fra Syncentralen, og det var også rart. Så nu kan jeg ligesom sænke skuldrene lidt, og så håber jeg, at vi kan finde ud af det sammen.

Der var også nogen, der netop brugte Skype eller Facetime, og ringede til venner og bekendte, når de ligesom var derhjemme selv, og de skulle have bruget et par øjne til et eller andet. Og så var der faktisk en, der sagde til mig, men jeg skal altid ringe til nogen. Og så gik jeg og så tænkte lidt over det. Og så gjorde jeg også det, da jeg kom hjem sammen med min datter, så lavede vi sådan et Facetime-opkald, og hun sad inde i stuen, og så lukkede jeg øjnene, og så guidede hun mig hele vejen rundt om huset. Og jeg kan huske, da jeg kom tilbage igen, og hun så kunne guide mig hen, så jeg lagde hånden på håndtaget. Og det var forbavsende let for hende at gøre det. Og så tænkte jeg, det her, det kan sgu også noget. Og så blev jeg meget opsat på den her idé.

Jeg anede intet om at lave en app eller noget som helst. Jeg kendte ingen i det meget lille start-up-miljø, der var i Danmark i 2012. Så jeg vidste ikke, hvad fanden jeg skulle gøre med den her idé. Men så hørte jeg i radioen, at der var et event i Aarhus, der hed Startup Weekend, hvor man kunne komme ind, og så kunne man fortælle om en idé. Og så hvis der var nogen andre, der syntes, det var en god idé, så ville man ligesom arbejde med den idé hen over weekenden. Og så tænkte jeg, det er sgu det, jeg skal.

Så jeg tog toget til Aarhus og lavede en 1-minuts pitch. Man havde 1 minut, lige præcis. Og der var så syv andre, der syntes, at det ville de gerne arbejde med hen over weekenden. Og det gjorde vi, og så vandt vi prisen for den mest innovative idé. Og så var denne weekend gået, og vi tog hjem. Men så begyndte vi så at holde nogle online møder, og så begyndte vi at skrive nogle ansøgninger. Jeg kan fortælle rigtigt længe om det her, men til sidst fik lige knap to millioner kroner fra Veluxfonden. Vi havde lavet det som et non-profit, og med de to millioner kroner, der kunne vi så begynde at ansætte nogen, der rent faktisk kunne lave en app. Vi skulle finde nogen, som vidste noget om, eller i hvert fald var villige til at sætte sig ind i, hvordan man lavede en app, som også var tilgængelig for blinde, og det viste sig at være ikke sådan helt nemt at finde nogen, der ligesom var villige til at bruge tid på den side af sagen. Der i slut 13 havde vi fået rejst pengene, og så arbejdede vi på appen hele 2014.

Vi lejede et kontor på IBOS, og det var sådan set måske det bedste, vi gjorde, fordi vi skulle bare åbne døren og tage fat i den første og den bedste, der gik forbi, og sige kan du ikke lige prøve at signe ind her, eller et eller andet. Og på den måde fik vi så Arne Christensen og Gartmann og nogle andre gode folk til at give os en masse sparring på det, som vi arbejdede med, og det var rigtig, rigtig godt. Og det var også rigtig godt for mine udviklere. Vi fandt også ud af, at selvom 2 mio. kroner, det er en del penge, så får de også en ende, når du begynder at ansætte udviklere.

Vi havde faktisk temmelig mange idéer til, hvad vi meget skulle kunne, i starten, men vi fandt også ud af, at det kunne vi ligesom ikke. Og så lige pludselig blev sporten faktisk at lave app'en så enkelt som overhovedet muligt, og vi var faktisk meget stolte, da vi fik den ned på én knap. Altså selvfølgelig skulle man signe ind, men når man havde gjort det, så var der én knap, og det var den, man skulle trykke på for at ringe til en frivillig. Det fik vi også en pris for faktisk vores meget enkle design. Kort tid efter ødelagde vi det helt, fordi så kom der to knapper, men stadigvæk til den dag i dag gør vi meget ud af, at designet er så enkelt som overhovedet muligt.

**Studievært**

[Musik, fugle]

Så hvad er det, at appen Be My Eyes kan?

**Hans Jørgen Wiberg**

Den grundlæggende funktion, den er, at man trykker på den her knap, når man har brug for et par øjne, og det der sker, det er, at når du trykker på knappen som blind, så sender vi en notifikation ud til 20 frivillige, og så tænker vi, måske det var sgu da mange, men vi ved jo ikke, hvad de laver. Der er nogen, der er til konference, og nogen, der er ved at kysse deres kone, og nogen, der kører bil, og nogen, der ikke er stået op endnu, og alt sådan noget. Og på den måde har vi fundet af, at hvis vi sender til omkring 20, så er der altid en, 1, 2, 3, 4, 5 stykker, som ligesom er klar. Den første, der får den her notifikation og trykker på den, vedkommende bliver sat i forbindelse med den blinde. Og på den måde kan vi have en rimelig

lav responstid på altså et sted mellem 10 og 20 sekunder i snit. Og det er jo et super simpelt koncept, som

alle kan forstå, og alle kan deltage i. Man skal ikke være ekspert i noget som helst. Man skal simpelthen bare være folks øjne. Og det er det, som vi gør.

Et typisk opkald, det varer under 3 minutter. Vi har rigtig mange opkald, der varer altså 15-20 sekunder. Har jeg sat min ovn til 200 grader? Ja, det har du. Tak for det.

Og så er der opkald, hvor der går snak i den. Det er også tilladt, selvom det ikke er vores formål. Der er klart begrænsninger på, hvad man kan og især, hvad man må. Du må ikke bruge Be My Eyes, når du er ved at krydse gaden. Du må godt bruge Be My Eyes til at finde lyskrydset og finde ud af, står jeg i den rigtige retning? Men du må ikke sige, kan jeg gå nu? Er der grønt? Og så videre. Der skal man bruge

sine blind skills, som man har lært af jer.

Og man må ikke vise sit kreditkort og spørge, kan du lige give mig nummeret og koden bagpå? Det er der nogen, der gør alligevel. Vi har smidt folk ud, fordi de gjorde det gentagende gange. Og det er noget, som vi er meget opmærksomme på, at det er vigtigt, at vi ligesom ikke har folk, der misbruger systemet. Det er selvfølgelig svært.

Jeg kommer til at prale lidt indimellem, men vi har jo altså over 552.000 brugere af Be My Eyes rundt omkring i hele verden. Man kan vælge imellem 185 forskellige sprog. Vi har over 7 millioner frivillige, hvilket jo er et fuldstændig absurd tal. Jeg plejer at gøre mig lidt munter over, at hvis vi var et land, så ville vi, jeg tror, vi ville være nummer 100 og nogen og 20 på listen over de største lande, og vi ville helt klart være det mest hjælpsomme land.

**Studievært**

[Musik, fugle]

Hans Jørgen Wiberg tænker tilbage til januar 2005, da Be My Eyes gik i luften. Pengene fra Velux Fonden var brugt op. Og de måtte på pengejagt. De søgte hos flere fonde og organisationer indenfor synsverden både i Danmark og udlandet. De kunne kun få mindre beløb, men ikke nok til at dække driften. Men så skete der noget. De fik en spændende invitation.

**Hans Jørgen Wiberg**

Så skete der det, at vi blev af Udenrigsministeriet, blev vi inviteret til USA på sådan et ugekursus for sådan danske startups, der var ligesom på vej ud i verden. Der mødte vi så, det var i Silicon Valley, der mødte vi så nogle dansk-amerikanske investorer, og de syntes bare, det var et supersødt projekt, og de ville gerne ligesom investere lidt. Men vi var jo et non-profit, så det kunne man ikke, og vi var meget i tvivl. Men vi besluttede så til sidst at lave det om til et for-profit, og så kunne vi så ligesom få nogle investorer ind. Og det gjorde vi så.

Der er aldrig nogensinde nogen, der har løftet et øjenbryn over, at vi har skiftet fra non-profit til for-profit. Selv da jeg ringede op til Velux-fonden og sagde, tak for pengene, men nu har vi lavet det om til et rigtigt

firma. Og så var der sådan lidt tavshed i den anden ende af telefonen, og så forklarede jeg ligesom hvorfor, og så sagde han, det kan jeg godt forstå, og det er okay. Jeg var lidt bange på, han sagde, nå, men så vil vi gerne have vores 2 millioner igen. Men det var der ikke noget med, så cadeau til Veluxfonden for det.

Så mødte vi Microsoft til en konference i USA, CSUN. Der er måske nogen af jer, der har været der,

i det sydlige Californien, og Microsoft, de fortalte, at de havde det her kæmpestore callcenter, hvor folk ringede ind, og noget af det værste, det var, når der ringede en blind. Fordi de anede ikke, hvordan de skulle håndtere det, og de kunne bare, altså deres medarbejdere var helt på herrens magt. De anede ikke, hvad en skærmlæser var, eller noget som helst, og den blinde kunne jo ikke se, hvad der var på skærmen, og det var helt umuligt. Og så siger min medarbejder, det kan vi da godt hjælpe jer med. Han havde ikke rigtig nogen anelse om, hvordan vi skulle gøre det. Og så gik vi hjem, og heldigvis sammen med Microsoft fik vi udviklet det, som nu hedder specialhjælp, hvor man via Be My Eyes kan ringe til for eksempel Microsoft. Og det, der er det gode ved det, det er dels, at Microsoft betaler Be My Eyes hver måned for at være vores eller bruge vores platform. Og når man så ringer til Microsoft via Be My Eyes, så ved de, det er en blind, der ringer. Jeg tror, de har omkring 1000 agenter siddende i Filippinerne, og de 990 af dem, de aner intet om en skærmlæser. De sidste 10, de får alle opkaldene fra Be My Eyes, fordi vi kan bestemme, hvem der skal have dem. Nogle af de agenter der, de har fået over 10.000 opkald fra Be My Eyes. Og så inden du ringer, der ved de, hvad du vil spørge om, og de ved også, hvordan de skal forklare det. Og på den måde er det en kæmpe lettelse for Microsoft, og det er jo en fantastisk ydelse. Vi er dybest set bare mellemmanden i det her. Men vi får jo ligesom den mulighed for at hjælpe vores blinde brugere til en meget bedre oplevelse. Samtidig med, at vi hjælper Microsoft med at ikke få så mange frustrerede medarbejdere. Så det er jo rigtig godt.

Det har vi så fået solgt til nogle andre firmaer også. Spotify og LinkedIn og Google. Og vi forsøger desperat at få Apple med også. Og hvis du så bor i USA, så har du en hel stribe andre firmaer, som du kan ringe til og få hjælp via Be My Eyes.

**Studievært**

[Musik, fugle]

Den 1. februar 2023 ringer telefonen. Det er Open AI. Dem, der har lavet ChatGPT.

**Hans Jørgen Wiberg**

Det var ikke mig, der tog telefonen. Jeg har en, eller Be My Eyes, har en amerikansk CEO. Og det var ham, de ringede til. Og det første, de spurgte om, det var, om han kunne holde på en hemmelighed. Det kan jeg da godt. Det går altså ikke ret længe, før han ringede til mig. Og hemmeligheden var, at udover ChatGBT4 og den model, hvor man kan skrive en tekst, og så bliver der dannet et billede. Det snakkede alle om. Men de havde så også en model, der kunne det omvendte: At du viste den et billede og så lavede den tekst. Og det syntes de, at det kunne bruges til blinde. Og jeg var sådan, ja, det har vi ligesom set. Det er ikke særlig godt. Og jeg tænker på Seeing AI, hvor man ligesom også kan filme rundt, og så kan den sige, om der er en computer, eller hvad det er. Men der er jo også mange, der lige pludselig opdagede, at de havde en vaskemaskine i en stue, og alt muligt. Og det var ikke særlig imponerende, det som den kunne.

Vi bliver simpelthen nødt til at se, hvad det er for noget, om det overhovedet virker. Og så fik vi lov til at prøve modellen, efter at have underskrevet alle mulige tavshedserklæringer, og jeg skal give dig. Og så var vi jo fuldstændig blæst bagover af den detaljerigdom. Vi tog et billedet, og så blev det uploadet til deres system. Og så fik vi sådan en detaljeret tekst tilbage. Og nå, hold da op. Nå, og hvad koster det så? Og min CEO der, han var ret vaks, fordi, altså faktisk i den første samtale, sagde han så, at der er én ting, I skal vide. Be My Eyes er gratis, og det bliver det ved med at være, og vi vil ikke begynde, og selvom det er en fantastisk feature, vi vil ikke begynde at opkræve penge af vores brugere. Det skal I ligesom være med på. Og det var de. Så derfor er det jo helt afgørende for Be My Eyes, at vi kan få den her service gratis, som man ellers skal betale for.

Den første februar fik vi den her opringning, og vi så, at det var godt, og vi havde så fem uger til at implementere det i Be My Eyes app'en. Og jeg har nogle helt fantastiske medarbejdere, men jeg har også meget, meget få af dem, der kan det her. Så dybest set er det én mand, der har lavet i de der fem uger, plus en anden, som har lavet back-end-delen. Det er godt gået.

**Studievært**

[Musik, fugle]

Hvad er det så den kan? Be My Ai.

**Hans Jørgen Wiberg**

Vi besluttede helt fra starten, at vi ville have en måde, at man kunne lave en backup. Da vi begyndte at teste lidt mere, og så kunne vi jo se, at nogle gange finder den simpelthen bare på noget. De første to linjer var typisk korrekte, og så var det simpelthen bare noget, den fandt på resten. Det er meget overbevisende, når den er på en side, så sidder man ikke og tænker, om det er løgn. Når man sådan får noget at vide, så tror man jo ligesom på det. Og det ved vi jo også, at vores brugere gør. Det var faktisk mig selv, som fik rigtig klokket i det, fordi jeg tog et billede af min fjernbetjening. Og det, som jeg var så imponeret over, det var, at den forklarede mig alle knapperne, og hvad jeg skulle bruge dem til. Og jeg mener, jeg skal finde rigtig mange frivillige, før jeg kan finde en, der kan forklare mig alle knapperne på en fjernbetjening. Og det viste jeg jo stolt til mine kollegaer, og så var der en, der kiggede sådan lidt nærmere på dem, som siger, ja, men den der knap, den er sgu da ikke på din fjernbetjening. Altså, og så derfor blev vi også enige om, det her, der skal være en backup. Og så besluttede vi at indbygge fra starten, at hvis den var ligesom mindre end 95 % sikker, så skulle den selv foreslå, at man skulle ringe til en frivillig. Og det gjorde jo de der fem uger lidt mere indviklet, fordi man så ligesom skulle indbygge en ny ting, om man så må sige, i den nye side osv. Men de nåede det, og det kom til at virke. Og jeg tror, det var midt i april, at vi så kunne lancere det endeligt.

Noget af det, som har imponeret mig mest, det er, at man kan tage et billede af en graf i en lærebog. Og dem, der kender skærmlæsere, ved også godt, at det er ikke særlig oplysende at køre en skærmlæser hen over en graf. Men det kan Be My AI. Den kan forklare en graf. Og ikke nok med, at den kan forklare det. Du kan stille opfølgende spørgsmål. Den forstår sammenhængen. Den forstår også den tekst, der typisk står under grafen. Og på den måde kan man få en forklaring på en graf, som man ellers ikke ville kunne få. Hvilket jeg synes er fuldstændig fantastisk. Jeg tror godt, man kan sætte sig ind i, at man som blind studerende får en medstuderende eller en eller anden til at forklare en eller anden graf. Og jeg tror også vi, det er måske kun mig, men nogle gange skal man have tingene forklaret mere end én gang. Og det er sådan en tredje gang, der kan det godt blive sådan lidt akavet. Med Be My AI, der kan du spørge fra morgen til aften. Du kan slutte med at sige, jeg er fem år for helvede, forklar mig det. Og så vil den faktisk forsøge at forklare dig med

ja.

**Studievært**

[Musik, fugle]

Be My Ai rammer en helt ny gruppe.

**Hans Jørgen Wiberg**

Jeg har en dansk kvinde, som var en af de allerførste, der signede up for Be My AI. Hun var kun 14 år dengang og måtte ikke signe up, men gjorde det alligevel. Jeg kiggede nemlig på, at hun havde så siden 2015 og til 2023 lavet, jeg tror 11 opkald. Og det betyder, at hun har altså ikke brugt Be My AI. Men hun har lavet, hun var også en af vores testere, og hun har lavet over 700 chat sessions. Og det siger jo bare, at vi har ramt noget der passede hende altså langt bedre end at ringe til en frivillig.

Jeg kan sagtens sætte mig ind i, at hvis man er lidt generet eller sådan en lidt privat person, så har man ikke lyst til at vise eller så ringe til nogen og et rigtigt menneske. Og nu kan man så klare meget af det samme ved hjælp og bruge en kunstig intelligens. Og alene derfor er jeg utrolig glad for, at vi nu kan give folk den valgmulighed. Hvis du skal starte din vaskemaskine, så dur det ikke, at du ligesom bare tager et billede, fordi du typisk ligesom skal have drejet en eller anden knap og være sikker på, at der nu står det rigtige på displayet, inden du smider den her striktøj til 1200 kroner ind. Så der vil stadigvæk være brug for alle vores frivillige. Og der vil også være mange mennesker, jeg vil sgu ikke tale med en computer, jeg vil tale med et rigtigt menneske. Men nu kan man vælge. Og det er, tror jeg nok, det, som jeg er mest glad for.

**Studievært**

[Musik, fugle]

Med en service, der kan anvendes i hele verden, så er der uforudsete udfordringer undervejs.

**Hans Jørgen Wiberg**

Så fandt Open AI ud af, at i staten Illinois, der er en lov, der forbyder, at man overhovedet digitalt behandler

billeder med mennesker på, fordi den lov, den er lavet for, at man skal forhindre, at folk laver programmer, der kan genkende folk ude på gaden. Den er lavet for 15 år siden, den lov. Der var ikke nogen, der tænkte på Open AI dengang. Så de lukkede ned for alle billeder, hvor der var ansigter på. Og så læste de loven en gang til. Og så lukkede de ned for alle billeder, hvor der var dele af mennesker på. Så blev servicen nærmest ubrugelig. Fordi som blind, tager du et billede, og så ved du ikke, om der er et billede på væggen, hvor der hænger din bedstemor eller et eller andet. Men lige snart der var bare en hånd, der var nogen, der stod med noget i hånden og tog et billede af det. Nej, det er ømtåligt indhold. Og vi fik så meget røg for det. Hold da op. Det endte så med, at vi lavede dybest set en rigtig dårlig løsning, men dog en løsning. Vi lavede nemlig sådan et elektronisk hegn rundt omkring staten Illinois. Og så kan resten af verden bruge det. Men de blinde, der bor i Illinois, de kan ikke bruge det.

Nu arbejder vi så sammen med National Federation for the Blind, som er en kæmpestor og meget hårdt slående amerikansk blindeorganisation om at ændre loven i Illinois.

**Studievært**

[Musik, fugle]

Hvordan bruger man Be My Ai?

**Hans Jørgen Wiberg**

Fuldstændig ligesom med Be My Eyes, at man finder ud af, at man lægger tre skjorter frem, og hvilken er den hvide, og det er så den i midten. Og hvilken farve har de andre, spørger man så om. Og så siger den så, at den til højre er blå, og den anden lyserød eller et eller andet. Og så desuden er der en t-shirt med en tekst på, og nå, hvad siger den tekst, og så siger den så, hvad den tekst er.

Og også med madvarer. Og det har jeg nok set sådan lidt sjove eksempler af, hvor man åbner køleskabet og tager et billede, og så siger man så, hvad kan jeg lave med det? Og hvis den så kan genkende noget, så vil den sige, jamen, du har forskellige ingredienser der, og hvis du også har ris eller pasta eller et eller andet, så kan du lave en eller anden ret. En af vores brugere fra New Zealand, han går meget op i lyd, og havde fået nogle nye Sonos højttalere, og de skulle stå på en helt bestemt måde, og han er blind, og ville gøre det selv. Og så var der sådan et diagram om, eller sådan en tegning på, hvordan det skulle stå. Og der, ligesom med grafen der, så var den i stand til at forklare ham med ord, hvordan han skulle tolke det her diagram, og hvordan højttalerne skulle stå i forhold til hinanden. Og hvordan de skulle forbindes og så videre. Og det er noget som han ikke ville kunne have gjort. Altså, den er siden vi startede i april og så til nu, den er blevet dramatisk bedre til at læse tekst. Men nu kan du faktisk stole på, at den siger det der står. Der er stadig fejl. Helt sikkert.

Vores første løsning var, at man kunne ringe til en frivillig. Men nu arbejder vi på, at man kan trykke på en knap, og så bliver det billede, du har taget, det bliver sendt ud til, lad os sige, 10 frivillige, der så ligesom verificerer, at det, du har fået at vide, faktisk er rigtigt. Hvis du tænker, ah, det var sgu da… Der er et eller andet her. Er det nu rigtigt? Og på den måde skal man ikke tale med et andet menneske, og du kan ligesom gå videre med noget andet i mellemtiden, og så to minutter senere, så er der så nogle stykker, der har læst det, og så får du så ligesom et resultat tilbage der. Det er i hvert fald vores intention. Vi er faktisk lidt i tvivl om, fordi udviklingen går så hurtigt, så er det overhovedet bliver nødvendigt, eller bliver AI så meget bedre, at der formodentlig, altså om et år, vil være så få og måske ubetydelige fejllæsninger, at vores intention med det her ligesom ikke rigtig er nødvendig.

**Studievært**

[Musik, fugle]

Nu dykker vi ned i ChatGPT og hvad man med fordel kan bruge det til, hvis man ikke kan se. IBOS IKT-konsulent Rasmus Paasch præsenterer den næste oplægsholder.

Sfx: Rasmus præsenterer Edis

**Edis Adilovic**

Tak for det, Rasmus.

Hej. Nu har jeg fået at vide, at jeg skal optræde, så jeg starter egentlig med at synge en sang. Ej, det gør jeg ikke. Jeg hedder Edis, og jeg er helt blind, og så sidder jeg som IT- og kommunikationskonsulent hos CKV i Odense. Og jeg har glædet mig rigtig meget til at komme, og det jeg skal fortælle jer om, det er ChatGPT og de muligheder, som det bringer til dagens lys, når man ikke kan se, og de muligheder, der er.

**Studievært**

Edis Adilovic fortæller, at fagpersoner med fordel kan fortælle studieaktive børn og unge om, hvordan de kan få gavn af ChatGPT. Og han uddyber, hvem og hvorfor man med fordel kan bruge ChatGPT.

**Edis Adilovic**

Hvis der sidder nogen, som har et synshandicap, og sidder og godt kan lide at, hvad ved jeg, at selv kunne være i stand til at opsætte sine dokumenter, for eksempel, så det ser ordentligt ud. Hvis

der er nogen, der synes, det kunne være sjovt at prøve at se, hvor langt man kan komme med 3D-print, få beskrevet hjemmesider, eller hvad det nu er, du har lyst til, så er det også relevant for jer. Generelt alt det her med AI - nu havde jeg nået lige at høre en lille smule af Hans Jørgens oplæg. Jeg bruger jo selv Be My AI. Det er simpelthen enestående fantastisk, fantastisk redskab, og det synes jeg også ChatGPT og generelt hele det her AI-univers er. Det, som jeg vil præsentere for jer i dag, det er lidt om alt det her med kommunikationen med ChatGPT. Jeg vil prøve at præsentere for jer, hvordan man kan sætte dokumenter op, så det er ordentligt og pænt og nydeligt, ved hjælp af ChatGPT og LaTeX og noget, der hedder Overleaf. Det lyder meget teknisk lige nu, men det er ikke særlig teknisk, når vi lige kommer ind i det. Så vil jeg prøve at demonstrere lidt for jer det her med, hvordan man kan bruge ChatGPT til at få beskrevet hjemmesider eller andet, som du sidder og roder med.

Jeg sidder selv og udvikler lidt på hjemmesider, og det er fantastisk at få en - altså i gamle dage, og når jeg så siger gamle dage, så var det jo et halvt år siden, det er gamle dage, der var jeg jo nødt til at ringe til nogle bekendte eller venner eller et eller andet og sige, nu har jeg lige gjort det og det i backenden på den her hjemmeside. Kan du se, om det ser sådan her ud, som jeg forventer? Og så skulle jeg lige igennem til en ven, og hvis den person ikke tog den, så skulle jeg ringe videre. Nu kan jeg bare bruge ChatGPT. Verdens bedste virtuel assistent. Så det er det, vi skal kigge lidt på.

**Studievært**

Nu skal Edis Adilovic demonstrere, hvordan han bruger ChatGPT i sit arbejde. Han bruger programmet ChatGPT til at give ham informationer og indhold, som han efterfølgende sætter ind i programmet Overleaf for at lave et dokument. Han får hjælp af sin skærmlæser, JAWS, til at få læst op undervejs.

**Edis Adilovic**

Nu bruger jeg jo det, I kan høre. Det er jo JAWS, og JAWS bruger jeg på engelsk, og dem af jer, som

ikke kan se og bruger JAWS til daglig, I må lige sige til, om det går for hurtigt eller for langsomt eller et eller andet.

Jeg har lige nu på skærmen to fane at åbne. En med Overleaf og en med ChatGPT. Mange af jer sidder jo og skal skrive rapporter og alt muligt andet lækkert. Det er det, jeg blandt andet bruger ChatGPT til. Det er, hvis jeg har lavet en ansøgning, så kan jeg bede ChatGPT om at gennemgå den og rette den til. Sørge for, at der er mine argumenter og at der er en sammenhængskraft i den her tekst. Jeg vil lige starte med at bede den om at skrive fuldstændig fra scratch. Skriv en ansøgning til Odense Kommune om at få bevilget en

JAWS skærmlæser 2024 til en blind borger ved navn Edis Adilovic. Edis bruger JAWS dagligt til kommunikation, e-Boks, netbank og generelt at kunne være en del af samfundet. Okay. Nu går den i gang med at skrive det. Lige om lidt så skal vi nok lige gennemgå, hvad det er, den har skrevet. Man kan sige, det er jo altid sådan lidt med det her, så, altså, jeg kunne forestille mig, at den går i gang med at skrive det sådan, kære Odense Kommune, jeg skriver på vegne af bla bla bla. Du skal selv kunne skrive dine rapporter,

du skal selv kunne skrive dine ansøgninger. Det her, det er ikke en det er ikke en erstatning for det, du kan, men en hjælp. Lige nu. Okay. Okay.

Ja, så skriver den, som om det var et rigtigt menneske, selvfølgelig, her er en ansøgning på bla bla bla. Til Odense Kommune. Indsæt kontaktperson bla bla bla. Adresse, dato. Kære, navn på kontaktperson. Navn på kontaktperson. Navn på kontaktperson. Kan I forstå det? Det kan være, Rasmus, hvis jeg lige låner dig, kan du ikke lige, kan du ikke læse det lige lynhurtigt? Jo.

Her er et eksempel på, hvordan ansøgningen til Odense Kommune om bevilling af en Jaws skærmlæser 2024

Til en blind borger ved navn Elis Adilovic kunne formuleres til Odense Kommune. Indsæt specifik afdeling eller kontaktperson, hvis relevant. Adresse til Odense Kommune. Dato.

**Studievært**

Rasmus læser svaret fra ChatGPT op. Og ansøgningen. Ansøgningen giver et udgangspunkt, der kan arbejdes videre med - og Edis Adilovic fremhæver, at ChatGPT også kan give gode indspark. Han tager et eksempel fra den ansøgning, som ChatGPT netop har skrevet.

**Edis Adilovic**

For dem af jer, som kender Jaws, der er det jo ikke i hvert fald helt forkert at sige, at hvis du har en Jaws 23, 22, 21 eller noget af den duer, og Windows selve, den bliver jo opdateret løbende. Jamen, hvis du ikke får lov til at følge med i opdateringerne, det kan godt være, at du ikke kommer i problem lige nu, men på længere sigt er det i hvert fald helt sikkert, at du kommer til at rende ind i nogle problemer. Så derfor det her med at sige, at det ikke længere er tidssvarende, og at den løber ind i udfordringer, det er jo sådan set relevant nok og rigtigt nok.

Det som der er med ChatGPT, det er jo, at du kan have en samtale med den omkring det her. Jeg kan bede den om at sige, lav ansøgningen lidt mere formelt. Og så vil den omskrive det, og gå i gang med at lave noget, der lyder lidt mere formelt. Jeg tænker, at vi ikke behøver så læse det helt op.

Så det her med, at du kan kommunikere med den, og du kan bede den om næsten lige hvad du vil i forhold til at skrive noget tekst. Det gør altså bare, at i hvert fald at min dagligdag, den biver langt lettere på nogle områder.

Det der så er rigtig, rigtig, rigtig smart ved det her, synes jeg jo. Dengang jeg startede på universitetet tilbage i 2013 eller deromkring, der skulle vi igennem Microsoft Word, Excel, Access, og Office pakken. Og der endte jeg med at skulle have et rigtig, rigtig langt og fantastisk godt undervisningsforløb hos Slagelse, hvor jeg sad og skulle prøve sammen med Jaws og det, der nu engang kunne lade sig gøre, fx indsætte et billede i et Word-dokument og sørge for, at det ikke vendte på hovedet, og sørge for, at det var centreret midt på siden og ikke et eller andet sted. Det kunne godt lade sig gøre, men I surrender. Det var simpelthen ikke til at - det var meget, meget, meget besværligt.

Nu, 2023, der har du ChatGPT, der har du Overleaf, der har du LaTeX. LaTeX har du egentlig haft i lang tid. Og det, som du kan nu, det er, at du kan skrive dig ud af at lave et dokument, der bliver visuelt pænt. Du kan skrive dig ud af at indsætte et billede, der skal være centreret og der skal placeres midt på siden, og det skal være rigtigt og ikke vende på hovedet. Og du kan skrive dig ud af, hvordan dit layout på et dokument

skal være. Og grunden til, at jeg sagde til at starte med, at det her er noget, der kunne være relevant for jer, der har med studieaktive og erhvervsaktive mennesker at gøre, det er jo fordi, altså jeg har siddet med en del unge folkeskoleelever, blinde, som sidder og skal lave en årsprøve eller lignende, og der skal de inkludere på deres forside, der skal de inkludere nogle stamoplysninger om dem selv. Deres eksamensnummer, deres navn og hvilke fag og bla bla bla. Og det skal stilles op på en helt specifik måde. Og hvis ikke du gør det, så er der problemer. Og derfor så synes jeg bare, at I skal gribe ChatGPT og gøre livet nemmere for blinde skoleelever, der skal gøre sådan noget.

Fordi nu skal I bare se her. Lige nu, så har jeg som sagt ChatGPT åben, og jeg har Overleaf åben. Og Overleaf er en oversætter af LaTeX. Dem er, som ikke kender LaTeX, kort fortalt, så er det kode, det er kode, der giver oplysning om, hvordan noget skal være. Og I får det at se lige om lidt i aktion, så I får en forståelse af, hvad det egentlig er, det betyder. Det vil sige, det er kode, der fortæller til den her Overleaf oversætter, jamen det her dokument, det skal være sådan og sådan. Og så oversætter Overleaf det til et almindeligt PDF-dokument, som kan bruges. Jeg tager og kopierer den sidste ansøgning, jeg har fået fra ChatGPT. Og så går jeg ind i Overleaf og trykker på New Project.

Overleaf, det er gratis, og online program, gratis online oversætter til LaTeX. Og så klikker jeg på

Blank Project. Og lige nu, så går jeg ud fra, at I kan se det her mærkelige kodesprog. Backslash, dokument, bla bla bla. Der står alt muligt mærkeligt, som umiddelbart ikke giver mening. Er det rigtigt? Yes, skidegodt. Det starter vi lige med at slette. Og så går jeg ind i ChatGPT og siger følgende. Opsæt denne, opsæt følgende tekst i et let læselig struktureret og overskueligt LaTeX dokument. Giv mig efterfølgende koden. Så jeg kan indsætte den i Overleaf. Og nu har jeg kopieret denne tekst ind og sat det ind. Og lige om lidt, så kommer den og laver det, som jeg har bedt den om. Altså lave en kode, der gør, at dette dokument bliver letlæseligt, overskueligt og velstruktureret.

Og lige om lidt. Når jeg smider det ind i Overleaf, så sker der, at når jeg beder Overleaf om at oversætte det her og forstå det, så skulle det gerne komme ud i et PDF-dokument, der bliver sådan, som jeg lige har specificeret, at det skal være. Og det får I at se lige om lidt.

Det, du kan med det her, det er jo meget, ja, det er da lidt fluffy at sige, lave det velstruktureret og nemt overskueligt og bla bla bla. Altså, det er jo sådan, som Hans Jørgen også var inde på kort, altså, det her, det er jo en amerikansk opfindelse, det er en amerikansk virksomhed, og det kan godt være, at det ikke er det samme, hvad der er let overskueligt for dem, som hvad der er for os. Men igen, så kan du gå ind og sige, teksten skal være den og den font, det skal være den og den størrelse, og det skal være placeret på den og den måde. Du kan simpelthen sige til den direkte, hvad det er, du vil have.

Det, der sker nu, det er, at I kan få, I kan se, den her kode går jeg udefra. Godt.

**Studievært**

Edis Adilovic har kopieret koden fra ChatGPT og gået over i fanen, hvor han har programmet Overleaf åbent.

**Edis Adilovic**

Det, jeg kan nu, det er, jeg kan bede den om at få kopieret koden, og så kan jeg indsætte det her.

Så kan jeg sige recompile, og så siger jeg, download pdf. Og nu, I må jo lige fortælle mig, hvordan det ser ud,

for jeg ved ikke lige, hvordan det ser ud. Ja. Ser det velstruktureret og let overskueligt og nemt læseligt ud? Ja. Skidegodt.

**Studievært**

Edis Adilovic fortæller også, at man for eksempel kan bede ChatGPT om at lave en kode, der sætter et billede ind ansøgningen. Man kan for eksempel skrive følgende, ‘Jeg vil gerne have indsat følgende billede - indsæt billedfilens fulde navn - i det komplette Latec-dokument. Billedet skal være placeret på en måde, så det er visuelt ordentligt’ Det er vigtigt at huske, at skrive til ChatGPT, at man skal have den komplette kode for, ellers får man kun en kode, der vedrører billedet.

Edis Adilovic slutter af med et sidste tip.

**Edis Adilovic**

Det sidste, jeg vil fortælle jer om i det her, det er det er med at tage nogle screenshots. Hvis du sidder og skal prøve at, hvad ved jeg, bygge en hjemmeside for sjov eller for alvor, for den sags skyld, eller du skal have nogen, som kan se noget til at forklare dig et eller andet på en hjemmeside, eller du skal forklare dem noget,

det er jo nogle gange, at det er sådan, at Jaws skal se nogle ting, som seende mennesker ikke kan se af en eller anden uforklarlig årsag. Så kan det nemlig være rigtig, rigtig smart, at du kan tage et screenshot, og du kan få det beskrevet bagefter, så er du sikker på, at det, du har taget et screenshot af, det er også det, du kan se. For nylig har jeg for eksempel skulle tage et screenshot. Jeg sidder og er i gang med at bygge en hjemmeside, og så fortæller den mig, at i bunden af hele det her skærmbillede, der er der sådan en lille

det kaldes en widget, som viser, hvad vejret er, hvordan det ser ud, hvor mange grader det er, og det har jeg på ingen måde bedt om, at jeg skal have, men jeg har bare ikke kunne se det med Jaws. Og så har jeg smidt det forbi en, som kan se, og sagt, er det her rigtigt? Og det var rigtigt.

**Studievært**

Der er både en gratis udgave af ChatGPT og en betalingsversion. Betalingsversionen har flere funktioner.

Man kan logge på ChatGPT på sin computer eller hente appen.

Nu skal vi møde en seniorforsker fra VIVE, Anna Amilon. Hun skal fortælle om en undersøgelse om ældre med synstab. Undervejs viser hun søjlediagrammer, hvor hun forklarer, hvad de viser.

[Camilla Bugge byder Anna Amilon velkommen i baggrunden]

Først fortæller Anna Amilon om undersøgelsen.

**Anna Amilon**

Jamen, tusind tak for invitationen til at komme og fortælle jer om vores undersøgelse om ældre med synstab.

Jeg hedder Anna Amilon og kommer fra Vive. Undersøgelsen er finansieret af Velux-fonden, og på baggrund af de resultater, som vi samlede ind, som leder projektet, så har vi udarbejdet en rapport, et inspirationskatalog, primært målrettet med sundhedsprofessionelle og sådan noget, som giver artikler.

Og alt det her materiale ligger på Vives hjemmeside, hvis I vil læse videre efter det her oplæg. Jeg vil primært tale ud fra rapporten i dag.

**Studievært**

Anna Amilon fortæller om resultaterne.

[Sfx breakere efter hvert tema]

**Anna Amilon**

Det her projekt baserer sig på to deler. Dels det, vi kalder for kvantitative data, altså det er noget med tal, hvor vi indsamler spørgeskema-data om borgerne, og så det, vi kalder for kvalitative data, hvor vi har interviewet borgerne for at høre mere om, altså borger med synstab, for at høre mere om borgere med synstab - hvordan de oplever forskellige aspekter af deres liv. Og jeg har primært været involveret i den kvantitative del, men vil også selvfølgelig trække på de kvalitative analyser, som giver lidt mere kød og blod til de kvantitative resultater.

Hvis vi ser til den kvantitative delundersøgelse, så var formålet at sammenligne ældre med synstab

med ældre i almindelighed. Ældre i almindelighed, dem har vi fra noget, der hedder ældredatabasen VIVE. Vi går hvert femte år ud og interviewer ældre om forskellige aspekter af deres liv. Via en spørgeskemaundersøgelse.

Så det vi har gjort, det er, at vi har valgt nogle spørgsmål fra ældredatabasen, og så har vi lavet et spørgeskema, som vi har sendt ud til ældre med synstab. Og på den måde kan vi så sammenligne ældre i almindelighed med ældre med synstab.

Og ældre med synstab, det er i den her sammenhæng personer, der er over 55, og der har enten blevet diagnosticeret med AMD eller glaucom. Det ved vi via landspatienter, eller så bruger de tryksænkende øjendropper mod glaucom. Det er noget vi har fra medicinforbrugsregistret. Eller så har det været til læge

og blevet undersøgt for glaucom eller AMD. Det kan selvfølgelig være sådan, at du går til læge og bliver undersøgt, og så finder du ud af, at du ikke har problemet. Så derfor har vi også stillet borgerne nogle screeningspørgsmål i forhold til om de oplever problemer med at udføre dagligdagsaktiviteter på grund af deres syn, eller om de er bekymrede for deres syn. Så vi har også nogle screeningspørgsmål. Og vi sammenligner de her to grupper, altså ældre med synstab og ældre med en almindelighed ud fra nogle forskellige parametre. Vi fokuserer på tre aldersgrupper. Vi har dels de 55-35-årige, de yngste, der ofte er på arbejdsmarkedet og forholdsvis aktive. Så har vi det, vi kalder for den tredje alder, de 66-81-årige. Det er ofte nogen, der har trukket sig tilbage fra arbejdsmarkedet, men generelt ikke har så særlig mange

andre funktionsindsættelser. Og så har vi de 82-plus årige, som ofte begynder at få forskellige typer af aldersrelaterede begrænsninger.

Det man skal holde i baghovedet, når man ser de her resultater, er, at vi sammenligner ældre med synstab med ældre i almindelighed. Og ældre i almindelighed kan også have synstab, selvfølgelig. Så det er ikke sådan, at det er en gruppe uden synstab. Det er bare en gruppe af befolkningen, som vi sammenligner med. Og det betyder så også, som I vil se i mine slides i dag, at forskellene mellem ældre med synstab og ældre i almindelighed generelt er størst for den yngste aldersgruppe.

Hvis vi tænker på de kvalitative data, som jeg vil vise jer i dag, det er formålet primært at supplere de her kvantitative resultater med mere dybdegående viden om, hvordan 55-70-årige med synstab oplever deres hverdagsliv. Så her zoomer vi altså ind på en lidt mere afgrænset aldersgruppe. Og det var ud fra Velux-fondens ønske, at vi skulle fokusere på den her gruppe i det kvalitative. Og vi har lavet interview med bare det her progredierende øjensygdom. De fleste af dem er identificeret via den kvantitative del, altså det vi har i forbindelse med, at vi gennemførte spørgsmål i undersøgelsen, så har vi spurgt dem, om vi må kontakte dem for et mere dybdegående interview. Og så var det forholdsvis mange, der sagde ja til det, og så har vi valgt at fordele dem jævnt i forhold til alder, bopæl. Så vi har sådan lidt, det er selvfølgelig en repræsentativ stikprøve, men vi har bare i lidt forskellige typer af situationer.

Og de tematikker, som vi har undersøgt, det er mødet med sundhedssystemet, arbejdsmarkedsdeltagelse, dagligdagsaktiviteter, hjælperelationer, fritidsliv, offentligt transport, ensomhed og trivsel.

I forhold til mødet med sundhedssystemet, der har vi kun kvalitative data, for det er ikke noget, som indgår i ældre databasen. Men det borgerne giver udtryk for, det er at de fleste af sundhedsprofessionelle giver sig tid til at informere, lytte til patienten, og det er også i høj grad tilgængeligt. Så for eksempel har vi en respondent, der siger, at hvis vi er i tvivl om noget, så har vi fået at vide, at vi bare skal ringe. Hvis jeg føler, at der pludselig begynder at ske et eller andet, så skal jeg også bare ringe, så kan jeg komme til med det samme, og det er jo rart og videre.

Så den her borger er altså forholdsvis tilfreds med kontakten til sundhedssystemet. Men mange borgere giver også udtryk for, at især når man får diagnosen, så mangler man information om fremtidsudsigterne med en øjensygdom, og man mangler tid til at stille spørgsmål om de mere menneskelige og psykologiske aspekter ved at leve med en øjensygdom.

For eksempel har vi en borger, der siger, at jeg tror, det ville være godt med en sygeplejerske og en læge,

hvis de blev stillet til rådighed en gang om morgenen, og så kunne det have været som en kaffeklub, eller hvad ved jeg, hvor man kunne komme og stille spørgsmål, og snakke og høre på nogen, som vidste noget om det. Så den her mulighed for at stille spørgsmål. For borgerne giver udtryk for, at de har virkelig mange spørgsmål, der ikke er lige, hvor de har fået diagnosen, og ofte kan de spørgsmål måske først komme, efter man er kommet hjem, og så oplever man måske ikke rigtigt, at der er tid til at få stillet det spørgsmål. Så der finder vi en begrænsning i det tilbud, som de får fra sundhedssystemet.

Nu er vi nået til kvantitative resultater, der kommer altså fra vores spørgeskemaundersøgelse, og nu viser jeg en figur, der har to søjler. Den ene af søjlerne viser ældre med synstab, og den anden søjle, det viser ældre i almindelighed. Og vi har spurgt, som sagt, borgerne, om de er på arbejdsmarkedet, eller om de er holdt op med at arbejde. Og dem, der er på arbejdsmarkedet, det er det røde felt, det her, og dem, der er holdt op, det er det blå felt, der. Så det figuren viser, det er, at hvis vi ser på ældre i almindelighed, så har 23 % holdt op med at arbejde, når de er mellem 55-65 år.

Mens i gruppen af ældre med synstab, så drejer det sig om 34 % Det vil sige, at det er væsentligt flere eller større andel i gruppen af ældre med synstab, der har trukket sig fra arbejdsmarkedet inden 35 års alderen,

end blandt ældre i almindelighed.

Og spørger vi dem, der er på arbejdsmarkedet, om de ville kunne klare sit nuværende erhverv om 5 år. Så har vi igen, nu viser jeg en figur med ældre med synstab og ældre i almindelighed, hvor vi så kan se, hvordan svarene fordeler sig. Og blandt ældre med synstab, så svarer 28 %, at om 5 år har jeg allerede trukket mig tilbage. Andelen blandt ældre i almindelighed er kun 12 %.

Og ser vi på andelen, der forventer, at de vil kunne klare sit nuværende erhverv om 5 år, så siger 39 % blandt ældre med synstab, at ja, det forventer jeg. Mens blandt ældre i almindelighed, så er det 35 %. Så det er altså markante forskelle i forhold til, hvordan man forventer at kunne håndtere eller kunne være på arbejdsmarkedet. Dels er det flere i gruppen med synstab, som har trukket sig tilbage, og det er også færre, der forventer at kunne klare sit nuværende job om 5 år.

Og vi har også spurgt dem rent konkret, om de forventer, at synet vil spille en rolle for, at de holder op med at arbejde. Og der svarer 20 % ja, og yderligere 27 % til dels. Det vil sige, at cirka 50 % af respondenterne med et synstab, der er på arbejdsmarkedet, forventer, at synet helt eller delvis vil påvirke deres beslutning

om at forlade arbejdsmarkedet.

Ser vi til borgernes erfaringer med at være på arbejdsmarkedet, så er det mange, der udtrykker, at det er krævende at være på arbejdsmarkedet med et synstab. Selvom man har hjælpemidler. Og her har vi en borger, der siger, at så kompenserer jeg ved timer ved, at jeg er langsommere end de andre til at læse ting. Derfor har jeg sat min normtid til eksempel 40 timer i stedet for 37 timer. Og det er sådan den måde, jeg kompenserer på i forhold til arbejdsmarkedet. Og så bliver jeg altså på den kant også mere træt.

Mange borgerne har også udtrykt for manglende forståelse fra ledere og kolleger. Her har vi en borger, der siger, ja, min leder på arbejde der, der får jeg ikke så meget hjælp. Hun mener jo bare, nå, men du har jo fået en stor skærm, og du har jo briller på, ikke? Det har jeg også hørt andre sige, du har jo briller på. Ja, men altså, det er ikke det samme som at man kan se rigtig godt.

Og vi har også en del borgere, der er bekymret for at blive fyret på grund af deres synstab. Her har vi en, der siger, til sidst så gider man ikke at have folk sådan nogle typer ansat eller hængende her mere, fordi man vil have, at folk er raske, sunde og raske. Og kan arbejde fuldtid, ikke? Så jeg ved jo godt, hvad der ligger og venter derude i horisonten.

En anden tematik, som vi har dykket ned i den her rapport, det er dagligdagsaktiviteter. Activities of Daily Living på engelsk. Og det er dels basale aktiviteter, som er nødvendige for tilgodese grundlæggende fysiske behov. Det kan være at bevæge sig indendørs og udendørs, gå på toilettet, vaske sig, tage tøj på og spise. Og så er det instrumentelle aktiviteter, som er nødvendige for at kunne leve et selvstændigt liv, som at gøre rent, tage medicin, kommunikere med andre, købe ind og lave mad. Så vi har spurgt borgerne, om de kan udføre de her aktiviteter uden hjælp, eller om de har brug for hjælp for at kunne udføre dem. Og den her slide den viser, hvordan svarene fordeler sig for ældre med synstab og ældre i almindelighed, der er mellem 35 og 81, samt 82 plus år. Så vi ser først det røde felt i det her figur, og det viser, at man slet ikke har brug for hjælp. Og det vi så kan se her, det er, at det er en væsentligt større andel blandt ældre i almindelighed, der ikke har brug for hjælp. For eksempel, hvis vi ser på den yngste aldersgruppe, så er det 86 blandt ældre i almindelighed, som ikke har brug for hjælp, mens andelen er 31 blandt ældre med synstab. Og vi

ser selvfølgelig også, at hjælpebehovet det stiger med alderen, så jo ældre man bliver, desto flere aktiviteter har man brug for hjælp med. Men noget, som jeg synes er meget interessant, det er, at hvis man sammenligner ældre med synstab i den yngste aldersgruppe med ældre i almindelighed i den ældste aldersgruppe, så minder de rigtig meget om hinanden, de to søjler. Altså det vil sige, den her søjle

her, som viser ældre med synstab, det er mellem der i 30'erne og 70'erne og ældre i almindelighed i 80'erne. Så på en eller anden måde så viser det, at ældre med synstab, de får et hjælpebehov ved en meget tidligere alder end ældre i almindelighed. Og hvis vi ser til borgernes oplevelse af, at man må blive afhængig af andre og mister sin selvstændighed, det hænger i høj grad sammen med dels hvor stort et synstab man har, hvor længe man har haft det, og hvor langt man er i sygdomserkendelsesprocessen.

Så for eksempel har vi en borger, der har nået langt i sin proces. Hun siger, jeg er nødt til at gøre det nu, altså spørge om hjælp. Jeg er i hvert fald lidt bange for at gøre det mere. Jeg gør det også, hvis jeg står i en butik, og jeg ikke kan se, hvad det koster eller hvad der er i pakken. Så spørger jeg folk, og folk er meget i hjælpsomme.

På den anden side har vi andre borgere, der slet ikke er kommet så langt og slet ikke gider at bede om hjælp. Her har vi en, der siger, jeg plejer som regel at sige, at jeg har klaret mig selv, siden jeg var 12 år. Så det er blevet en vane at gøre tingene alene. Det er vel også ligesom mig inde i, der ikke vil erkende en svaghed. Det ved jeg godt, det er lidt farlig politik at gøre, men indtil videre går det meget godt.

Den her figur viser i hvilket omfang man får hjælp fra børn eller venner eller bekendte til forskellige aspekter af dagliglivet. Vi har spurgt ind til rengøring, vedligeholdelse af hus eller have, pengesager og transport. Vi har det yngste, det 55 til det 65-årige til venstre, og det lidt ældre, det 86 til 81-årige til højre. For det 82-årige, 82 plus-årige, var det ikke forskel. Det vi kan se er, hvis vi starter med den yngste aldersgruppe, så kan vi se, at andelen, der får hjælp fra venner og bekendte eller børn med rengøring, den er for eksempel 12 % blandt ældre med synstab, men kun 4 % blandt jævne aldrende i almindelighed, så tre gange større blandt ældre med synstab.

Og ser vi på det her med hjælp til pengesager og så videre, så er det kun 1 % blandt ældre i almindelighed, der får hjælp til det, mens andelen er 5 %, det vil sige fem gange større blandt ældre med synstab.

Og vi ser det samme mønster i den ældre aldersgruppe, og mænd måske lidt mindre udtalt. Så vi ser altså, at ældre med synstab får meget mere hjælp fra deres børn eller venner og bekendte end ældre i almindelighed.

Og ser vi til gengæld på, hvor meget hjælp man giver, så når det handler om ældre, som giver hjælp til for eksempel deres børn, så handler det meget om at passe børn og børn. Det gør 42 % blandt ældre med synstab, men 68 % blandt ældre i almindelighed. Det vil sige, at det er meget flere blandt ældre i almindelighed, der hjælper med at passe børn og børn.

Og det er jo noget, som de fleste ældre oplever som meget meningsfuldt, og sådan noget, som man gerne gør. Så det her må ikke kunne passe børn og børn, af mange, der oplever det som et tab.

Ser vi på, hvordan borgerne oplever at modtage hjælp, så er det flere, der peger på, at det kan give et uønsket afhængighedsforhold, det med at skulle bede om hjælp. For eksempel er det en respondent, der siger, hvis jeg skal skrue en skrue i, det er et helvede. Jeg ser, om jeg kan føle mig frem og alt det der. Der har jeg så en meget god ven, men det er jo ikke meningen, at vores venskab kan bruges til det bare vel. Eller at hver gang vi skal være sammen, så skal han lave noget. Det er ikke det, jeg vil. Jeg prøver på at være meget bevidst om ikke at gå ind i den der, fordi det koster lige pludselig venskabet. Og det vil være ærgerligt.

Og flere borgere udtrykker også en bevidsthed om, at hjælpebehovet kan blive større i fremtiden. For eksempel har vi en borger, der siger, det er heller ikke, fordi jeg aldrig gør det, det vil sige, at jeg beder om hjælp, men jeg tror også, det er fordi, jeg har den der, at på et tidspunkt, der får jeg nok endnu mere brug for den, så jeg vil ikke sådan belaste dem for meget allerede nu.

Den her slide, den viser i hvilken grad man må tage hjælp udefra. Og vi kan se, at borgerne, altså der får lige så ofte hjælp fra den kommunale hjemmehjælp, altså de får lige så meget hjemmehjælp, altså både ældre med synsstab og almindelighed, så det her afspejler forskellen i købt hjælp. Og det vi så kan se, det er, at i alle aldersgrupper, så køber ældre med synsstab mere hjælp end ældre i almindelighed, og især i den yngste aldersgruppe er forskellen meget stor, der er det 4 % blandt ældre i almindelighed, der modtager købt hjælp udefra, mens andelen blandt ældre med synsstab er 26 %. Så igen, markante forskelle. Der afspejler selvfølgelig et større hjælpebehov fra ældre med synsstab.

Generelt er borgerne meget tilfredse med den hjælp, de får fra det offentlige og organisationer. Det er for eksempel udtryk for, at der er stor gavn af forskellige rådgivningstilbud, for eksempel i forhold til, at de bruger hjælpemidler, inspiration, de håndterer hver dag, og praktisk vejledning i forhold til at klare dagligens gøremål, som for eksempel madlavning eller indretning af hjemmet.

Og her er vi en borger, der siger, at instituttet er et godt sted, fordi de ved, hvad det handler om, og hvad de snakker om. Det er fagligt dygtige, og det har sådan en masse hjælpemidler, de kan vise frem.

Og de siger også, at det her med, at man kan møde andre med synstab, og udveksle oplevelser og erfaringer med dem, har været meget gavnligt. For eksempel siger en borger, at det var sammen med nogle andre, der ikke så godt, så man så kunne fortælle om, hvordan man nu havde det og sådan. Det kunne jeg måske godt mangle lidt en gang imellem, fordi det er jo svært nærmest, at få folk rigtigt til at forstå, hvad det er, man ikke kan, hvad det er, man slås med og sådan.

Men de udtrykker, at kendskab til synsrådgivning er tilfældigt, og at der er behov for, at man får at vide, hvordan man kan søge rådgivning. Altså, de oplever ofte, at det er lidt tilfældigt, hvordan de finder ud af, at det her tilbud eksisterer. Og den viden godt kan blive formidlet lidt mere systematisk.

Hvis vi går videre til deltagelse i fritidsaktiviteter, så har vi spurgt dem om, hvor ofte og hvor hyppigt de deltager i sociale fritidsaktiviteter. Det kan for eksempel være at man går til sport eller dans, fisker, går til senior- eller ældreklub eller en forening, på museum, udstilling eller lignende. Og den her figur, den viser, hvor mange sociale fritidsaktiviteter, man deltager i på månedsbasis. Og igen, så har vi ældre med synstab og ældre i almindelighed grupperet, og så har vi de forskellige aldersgrupper. Her har vi så delt borgerne

ind i fire grupper. Og det vi gennemgående kan se, det er, at blandt ældre med synstab er det flere eller større andele, der deltager i 0 til 1 eller 2 til 3 aktiviteter, end i gruppen med ældre i almindelighed. Og omvendt så er det færre blandt ældre med synstab, der deltager i 4, 5 eller 6 aktiviteter, end i gruppen af ældre i almindelighed. Så generelt ser vi bare, at ældre i almindelighed deltager i flere fritidsaktiviteter, end ældre med synstab.

Og en mulig barriere, i forhold til at deltage i forskellige typer aktiviteter, kan være det her med offentlig transport. Og vi har spurgt borgerne, hvordan det er, om de kan benytte sig af offentlig transport, eller om de oplever problemer dermed. Og vi kan for eksempel se, at den her figur, den viser, at blandt ældre med synstab, så svarer 27 procent, at de slet ikke benytter offentligt transport. Den andel er 10 procent blandt ældre i almindelighed. Og for eksempel, siger 6 procent, at de slet ikke kan bruge offentligt transport. Ej, 5 procent blandt ældre med synstab. Blandt ældre i almindelighed er det 2 procent. Så igen ser vi den her forholdsvis store forskel mellem ældre i almindelighed og ældre med synstab.

I det kvalitative interview, når vi spørger borgerne, så er det meget forskelligt, hvordan det fortsætter, ændrer eller stopper deres involvering i fritidsaktiviteter, og forskelligt i hvor høj grad det opleves som et tab. Her har vi en borger, der siger, det er svært, når det er for nedadgående, det med synet. For der er hele tiden noget, du skal tage afsked med. Altså, jeg skal tage afsked med at stå på ski, jeg skal tage afsked med at cykle. Nu skal jeg også holde op med at vandre, i hvert fald i samme kontekst. Så den der afsked med noget hele tiden.

En del borger giver også udtryk for, at de kan finde nogle andre måder at deltage i sin aktivitet. For eksempel har vi en kvinde, der godt kan cykle, og det kan nogle så ikke mere på grund af sit synstab, så har hun og hendes mand købt en tandemcykel, og på den vej kan de ligesom blive ved med at cykle sammen, men på en anden måde end før.

Borgerne giver også udtryk for, at de har brug for mere information om, hvordan man kan have et aktivt fritidsliv med et synstab. Altså, hvilke aktiviteter findes der, hvilke hjælpemidler kan man benytte sig af, og

hvordan kan man finde information om fritidsliv, når man har et synstab. For eksempel er der en borger, der siger, jeg kunne godt tænke mig at have mulighed for at finde noget, men det er jo svært for mig at se. Det er tit, hvor jeg hører, at folk skal til ditten eller datten, og så tænker jeg, hvor søren har det fundet det henne? Så hører jeg om det bagefter, hvor jeg tænker, åh, det ville jeg gerne. Jeg kunne godt tænke mig at kunne få øje på tingene, men det kan jeg ikke.

Og det her med ikke kunne deltage i for eksempel fritidsaktiviteter, det har selvfølgelig konsekvenser for borgernes ensomhed, og den her figur, som jeg viser her nu, den, der har vi brugt noget, der hedder UCLA 3, det er et lille valideret spørgebatteri, som man kan måle ensomhed med. Så man stiller borgerne tre spørgsmål. Hvor ofte føler du dig isoleret fra andre? Hvor ofte føler du, at du savner nogen at være sammen med? Og hvor ofte føler du dig udenfor? Og så kan man svare sjældent, en gang imellem eller ofte. Og så ser man på, giver man nogle værdier på det her og beregner en score, så kan man se på, hvor mange der så er ensomme.

Og det, der fremgår i den her figur, det er, at 11 procent blandt den yngste gruppe af ældre med synstab ensomme, mens andelen blandt ældre i almindelighed er 6 procent, det vil sige, at det er cirka dobbelt så mange blandt ældre med synstab, der er ensomme i den yngste aldersgruppe. I den mellemste aldersgruppe er forskellene mindre, 5 procent blandt ældre i almindelighed, og 7 procent blandt ældre med synstab oplever ensomhed. Mens i den ældste aldersgruppe, så er andelen 9 procent, uanset om man har et synstab eller ej. Så der er der ingen forskel.

Men i de to yngste aldersgrupper, og især i den yngste aldersgruppe, ser vi markante forskelle mellem ældre i almindelighed og ældre med synstab. Og ser vi de, hvor borgerne giver udtryk for, så er det en del, der siger, at de oplever, at venner og familie fravælger dem på grund af deres synstab. En borger siger, et eller andet sted, så isolerer man sig også, når man har det sådan her. For altså dem, der er blinde og svagtseende, de klager allesammen over, at det er ensomme og isolerende. Fordi det er godt nok for folk, at det er lidt farligt med den verden, vi lever i, og folk de trækker sig. De orker det ikke. Det er fordi, at folk, det er så selvcentrerede. Altså, de vil ikke have den belastning, eller hvad man skal sige. Og så finder man ud af, som svagtseende eller blind, det gider man ikke at være til besvær eller en belastning.

Eller en anden borger, der siger, efter alt det her er sket, altså med synstabet, der har jeg simpelthen ikke overskud. Det har påvirket mit liv. Jeg er rimelig udadvendt og rimelig god til at snakke med folk og sådan nogle ting. Men det har påvirket mig rigtig meget. Jeg har ikke haft lyst til noget af den slags overhovedet, fordi jeg simpelthen ikke har haft overskud. Bare det at gå ned i gården og sætte sig og få noget sol, det har jeg heller ikke haft lyst til, fordi jeg så skulle sidde her med solbriller. Det har jeg tidligere gjort. Bare siddet dernede, når det har været godt vejr, sammen med naboerne og siddet der og snakket. Det har jeg heller ikke rigtig gjort.

Og det her med ligesom at opleve ensomhed og at man at andre ikke orker, eller man selv ikke orker at være sammen med andre, det kan så have konsekvenser for ens trivsel eller risiko for depression.

Og jeg viser nu et slide med nogle søjler, der repræsenterer andelen af borgere, der er i risiko for depression. Og det er målt ved et spørgebatteri. Det handler om, hvordan man har haft det de seneste to uger. Om man har været glad, i et godt humør, eller om man har følt sig rolig, afslappet eller aktiv og energisk osv. Og så kan man svare, at det har jeg gjort hele tiden. Det meste af tiden sjældent eller aldrig. Og jo oftere man svarer, aldrig eller sjældent, desto mere deprimeret er man. Og det vi så kan se, det er, at i den yngste aldersgruppe, dvs. i 55-64 år, der er 24 % af borgerne i risiko for depression. Mens andelen blandt ældre i almindelighed er 10 %, så det er altså mere end dobbelt så mange, blandt ældre med synstab, der er i risiko for depression. Og så er vi på den mellemste aldersgruppe, det er 86-81 år, så er andelen 7 % blandt ældre, i almindelighed, og 15 % blandt ældre med synstab. Så igen, mere end dobbelt så mange blandt ældre med synstab, der er i risiko for depression. Og vi ser faktisk det helt samme mønster i den ældste aldersgruppe, altså dobbelt så store andele blandt ældre med synstab, end ældre i almindelighed, der har risiko for depression.

Mange af borgerne, de beskriver det her med at have en partner, som er afgørende for, hvordan man kan klare hverdagen, og hvordan man har det. For eksempel har vi en borger, der siger, det er godt, at jeg har min hustru, som er min øjne. Altså hun har styr på det, og hun kan læse det, og hun kan. Så stort set kan det

ikke lade sig gøre, uden at man har en ægtefælle.

Og det er noget, som mange af dem, der har en partner giver udtryk for. Så derfor prøver vi lidt i det her videnskabelige artikler at dykke ned i det her med at have en partner, og forsøge at undersøge, jamen, hvad har det af betydning? Og når vi statistisk tager højde for, at ældre med synstab og ældre i almindelighed har lidt forskellige karakteristikker, så finder vi, at ældre med synstab, altså forskellen mellem ældre med synstab, der har og ikke har en partner i forhold til risiko for depression, er forholdsvis stor.

Så jeg viser nu en figur med fire søjler. Igen har vi ældre med synstab og ældre i almindelighed, og så har vi den sandsynlighed eller risikoen for depression for de to grupper. Og så har vi dem, der bor alene, og dem, der bor med ægtefælde eller samlever. Så hvis vi ser på gruppen med ældre med synstab, så kan vi se, at dem, der bor alene, der er ca. 23 % der er risiko for depression. Hvis man bor alene, bor man med en partner, så er risikoen væsentligt mindre, altså ca. 10 % point lavere.

Så hvis der er et synstab, så er du mindre deprimeret, hvis du bor sammen med en ægtefælde eller samlevere. Blandt ældre i almindelighed er det faktisk ikke nogen signifikant forskel. Der er en tendens til, at dem, der bor med en partner, er mindre deprimerede.

Men faktum er, at i den her gruppe, så er det ikke en signifikant forskel i depressionsrisikoen. Så det har ikke så stor betydning, om du har en partner eller ej. Men det har det, hvis du har et synstab.

Og vi havde en hypotese om, at det her med at partner kunne have en betydning, at det kunne være dels fordi man kunne få hjælp med nogle dagligdagsaktiviteter, eller fordi man kunne få mere emotionel

støtte, hvis man har en partner. Eller at man kunne måske deltage mere i aktiviteter, at man kunne få hjælp til det, hvis man har en partner. At det kunne forklare den her forskel, som vi finder mellem dem, der har en partner, og dem, der ikke har en partner. Men lidt skuffende, når vi prøver at dykke ned i det mere statistiske, så finder vi faktisk kun en forskel i forhold til det her med, at du kan få hjælp til dagligdagsaktiviteter. Der finder vi en forskel mellem ældre med synstab, der har en partner, og ældre i almindelighed, der har en partner. Men ellers ser det ud til at de er andre faktorer end det her med hjælp til dagligdagsaktiviteter, emotionel støtte, eller deltagers aktiviteter, der har betydning.

Så hvis jeg skulle prøve at bare opsummere resultaterne, som vi finder, så finder vi, at 55 til 65-årige med synstab de trækker sig tidligere tilbage end jævnaldrende i almindelighed. Og at synstab har negativ indflydelse på mulighederne for at kunne klare sig selv. Vi finder også, at ældre med synstab modtager mere og giver mindre hjælp til pårørende og venner. Og vi finder, at ældre med synstab deltager mindre i fritidsaktiviteter end jævnaldrende i almindelighed. De er i højere grad ensommere, og de har lavere trivsel

end jævnaldrende i almindelighed. Vi finder at have en ægtefælle eller samlevere har positiv betydning for eksempelvis trivsel. Og vi finder, at forskellen mellem ældre med synstab og ældre i almindelighed er størst

i den yngste aldersgruppe, dvs. de 55-64-årige. Og på baggrund af de her resultater så giver vi nogle anbefalinger i rapporten.

Så for eksempel så anbefaler vi, at den sundhedsfaglige indsats skal styrkes, og det gør vi på baggrund af, at flere giver udtryk for, at de savner et forum, hvor sundhedsfagligt personale formidler viden om øjensygdomme og om de menneskelige konsekvenser af et synstab. Så der vil findes, at der er behov for at styrke indsatsen målrettet ældre med synstab med fokus på de mere sociale og psykologiske konsekvenser af et synstab.

Så anbefaler vi mere systematiseret information om synsrådgivning. Mange respondenter peger på, at det fik et kendskab til vejledning for eksempel via venner og bekendte eller via øjenlæger, så de oplever, at det er lidt tilfældigt, hvordan det får dem at vide, at det her tilbud eksisterer. Og på den baggrund anbefaler vi, at tilbud om rådgivning til mennesker med synstab gøres mere synlig og tilgængelig og tilbydes med systematik, så borgerne ikke overser, at tilbuddet eksisterer.

Sådan har vi det med hjælp til ledsagelse, som man jo ikke kan få, hvis man er over pensionsalderen, når man får et synstab. Flere ældre med synstab, altså de fleste, peger på det her med, at man oplever problemer i forbindelse med transport, for eksempel, til venner, familiemedlemmer og fritidsaktiviteter, og at det udgør en barriere for deres deltagelse. Parallelt er det mange, der siger, at det at have en ægtefælle eller partner eller en seende person i det hele taget at følges med, er meget afgørende for deres deltagelse i sociale situationer. Og derfor kunne en ledsagerordning for ældre med synstab, for eksempel i frivilligt regi, kunne bidrage positivt til deres deltagelse og trivsel.

Og så har vi det her med information om fritidsaktiviteter og andre aspekter, som man kan deltage i. Altså mange ældre med synstab, de oplever problemer med at læse, og det går derfor glip om information, og hvad der sker lokalt, fordi det står det typisk om i lokalaviser. Så der kunne for eksempel være elektronisk information, der var tilpasset og målrettet den her gruppe, altså om, hvad der sker for de fritidsaktiviteter, som man kunne deltage i med et synstab. Det kunne måske medføre, at flere ældre med synstab kunne have et mere aktivt fritidsliv. Og det var alt for mig. Tak.

**Studievært**

Det var alt vi havde til dig. Jeg håber, du synes, det var spændende at være med til de synsfaglige netværksdage 2023. Podcasten er produceret af Instituttet for Blinde og svagsynede.

Tak fordi du lyttede med.